Lucas 24 CCO - Mɨ˜ cají̱ˈˊtu̱ Jesús - - Jo̱ - Bible Gateway\nLucas 24 Chinanteco de Comaltepec (CCO)\n24 Jo̱ mɨ˜ cangɨ́ˋ e jmɨɨ˜ e jmiˈíngˈˊ jaléngˈˋ dseaˋ Israel, jo̱ jmɨɨ˜ laˈuii˜ quiáˈˉ semaan˜ laˈeeˋ eáangˊ jaléngˈˋ i̱ dseamɨ́ˋ i̱ cajalíingˉ có̱o̱ˈ˜ Jesús catɨˊ Galilea do caleábˋ catú̱ˉ cangolíiñˉ fɨˊ lɨ˜ sɨˈaangˇ Jesús, jo̱ quie̱rˊ jaléˈˋ jmɨɨˋ jmeafɨɨˋ có̱o̱ˈ˜guɨ jaléˈˋ noo˜ jmeafɨɨˋ e nɨcaguiarˊ guiʉ́ˉ lamɨ˜ jéengˊguɨ do quiáˈˉ e sɨˈíˆ nisúuiñˉ dseaˋ do. 2 Jo̱ mɨ˜ caguilíiñˉ e tooˋ jiáaˊ lɨ˜ caˈángˉ Jesús, jo̱ cangárˉ e nɨsɨnabˊ e ooˉ é̱e̱ˋ do, jo̱ cabˈˊ nɨró̱o̱ˋ e cu̱u̱˜ e cajnɨ́ˉ mɨ˜ caˈángˉ dseaˋ do. 3 Jo̱ cangotáamˈ˜bre fɨˊ dsíiˊ e é̱e̱ˋ do, dsʉˈ joˋ cadséiñˈˋ Jesús fɨˊ dsíiˊ jo̱. 4 Jo̱ mɨ˜ cangáˉ i̱ dseamɨ́ˋ do lajo̱, jo̱ dsíngˈˉ cafǿiñˈˊ jí̱i̱ˈ˜ joˋ ñirˊ e˜ nijmérˉ. Jo̱ lajeeˇ jo̱ co̱o̱ˋ cangáˉbre e cajnéngˉ gángˉ dseañʉˈˋ quiá̱ˈˉ laco̱ˈ teáaiñˉ, jo̱ i̱ dseañʉˈˋ do quiˈrˊ ˈmɨˈˊ téˋ e jɨˈˋ jloˈˆ. 5 Jo̱ dsíngˈˉ cafǿngˈˊ i̱ dseamɨ́ˋ do mɨ˜ tɨˊ lɨ˜ cangáiñˉ i̱ dseañʉˈˋ do, jo̱ catúuiñˊ cartɨˊ ni˜ uǿˆ dsʉˈ e cafǿiñˈˊ dseaˋ do. Jo̱guɨbaˈ caféˈˋ i̱ dseañʉˈˋ do e caféiñˈˊ i̱ dseamɨ́ˋ do jo̱ cajíñˈˉ:\n—¿Jialɨˈˊ ngɨˋnaˈ ˈnángˈˋnaˈ jee˜ jaléngˈˋ ˈlɨɨ˜ i̱ dseaˋ i̱ jí̱ˈˋ lana? 6 Co̱ˈ nɨcají̱bˈˊtu̱r caléˈˋ catú̱ˉ, jo̱baˈ joˋ i̱ seengˋ fɨˊ la. Té̱e̱ˊ óoˊnaˈ jial cajíñˈˉ lamɨ˜ cateáaiñˋ có̱o̱ˈ˜ ˈnʉ́ˈˋ fɨˊ Galilea, 7 mɨ˜ cajíñˈˉ e írˋ, dseaˋ cagüéiñˉ fɨˊ jmɨgüíˋ e jáarˊ fɨˊ ñifɨ́ˉ e lɨ́ɨiñˊ jaangˋ dseaˋ jmɨgüíˋ, dseángˈˉ ˈnébˉ e nijángˈˋ dseaˋ írˋ fɨˊ jaguóˋ jaléngˈˋ dseaˋ dseeˉ dseaˋ quiˊ cartɨˊ nijngaˈˉ dseaˋ do quiáˈrˉ fɨˊ dseˈˋ crúuˆ, jo̱ dsʉˈ mɨ˜ nidsíngˉ ˈnɨˊ jmɨɨ˜ lajo̱, nijí̱bˈˊtu̱r caléˈˋ catú̱ˉ.\n8 Jo̱ mɨ˜ canúuˉ i̱ dseamɨ́ˋ do e júuˆ na, jo̱guɨbaˈ cadsengˈˉ dsíirˊ jaléˈˋ júuˆ quiáˈˉ Jesús. 9 Jo̱ dsifɨˊ lajo̱b caquɨngˈˉtu̱r, jo̱ cangojméeˈrˇ júuˆ i̱ dseaˋ guijángˋ quiáˈˉ Jesús có̱o̱ˈ˜guɨ jaléngˈˋ i̱ dseaˋ caguiaangˉguɨ do. 10 Jo̱ jaléngˈˋ i̱ dseamɨ́ˋ i̱ caguicó̱o̱ˋ júuˆ do siirˋ Yáˆ i̱ seengˋ fɨˊ Magdala, jaangˋguɨ i̱ siiˋ Sɨhuo̱o̱ˉ, jaangˋguɨ i̱ siiˋ Yáˆ niquiáˈˆ Tiáa˜, jo̱guɨ quíimˈ˜bɨ dseamɨ́ˋ i̱ caguiaangˉguɨ cajo̱. 11 Jo̱ mɨ˜ canúuˉ i̱ dseaˋ guijángˋ do lado, caˈɨ́ˋ dsíirˊ e ngaamˋ i̱ dseamɨ́ˋ do, jo̱ jaˋ eeˋ jáˈˉ calɨ́iñˉ lají̱i̱ˈ˜ júuˆ e quiéeiñˈˋ do.\n12 Jo̱ dsʉˈ Tʉ́ˆ Simón dsifɨbˊ cangórˉ güɨˈíiˊ e cangojǿørˆ e fɨˊ tooˋ é̱e̱ˋ do. Jo̱ mɨ˜ caguiérˉ fɨˊ jo̱, jo̱ catúuiñˊ cajǿørˉ jo̱ cangárˉ e jí̱i̱ˈ˜ e ˈmɨˈˊ e caquɨngˈˉ dseaˋ dobaˈ néeˊguɨ. Jo̱ dsifɨˊ ladob cangángˈˉtu̱r, jo̱ dsíngˈˉ cangogáˋ dsíirˊ quiáˈˉ jaléˈˋ e cangárˉ do.\nMɨ˜ cangolíingˉ gángˉ dseaˋ quiáˈˉ Jesús fɨˊ Emaús\n13 Jo̱ e jmɨɨ˜ jo̱, gángˉ lajeeˇ laˈóˈˋ i̱ dseaˋ i̱ cangɨˊ có̱o̱ˈ˜ Jesús do cataiñˈˉ fɨˊ e cangolíiñˆ fɨˊ co̱o̱ˋ fɨɨˋ lɨ˜ siiˋ Emaús e néeˊ guicó̱ˋ kilómetro lɨ́ˈˆ lɨˊ caluuˇ fɨɨˋ Jerusalén. 14 Jo̱ lajeeˇ teáangˈˇ i̱ dseaˋ do fɨˊ, jo̱ ngolíiñˉ sɨ́ɨiñˋ quiáˈˉ jaléˈˋ e nɨcalɨ́ˉ fɨˊ Jerusalén lajeeˇ e jmɨɨ˜ jo̱. 15 Jo̱ lajeeˇ ngolíiñˉ, cangoquiéengˊ Jesús, jo̱ canaaiñˋ ngɨrˊ co̱lɨɨng˜ có̱o̱iñˈ˜ do. 16 Jo̱ jǿømˉ i̱ dseaˋ gángˉ do Jesús, dsʉˈ jaˋ cangɨ́ɨiñˋ faˈ e calɨcuíiñˋ dseaˋ do ladsifɨˊ lado. 17 Jo̱ cajmɨngɨˈˊ Jesús i̱ dseaˋ gángˉ do jo̱ casɨ́ˈˉreiñˈ jo̱ cajíñˈˉ:\n—¿E˜ jaléˈˋ e sɨɨng˜ ˈnʉ́ˈˋ lajeeˇ teáangˈ˜naˈ fɨˊ? ¿Jialɨˈˊ lɨ́ɨngˊnaˈ fɨˈíˆ?\n18 Jo̱ jaangˋ i̱ dseañʉˈˋ do i̱ nisiiˋ Cleofas cañíirˋ quiáˈˉ Jesús, jo̱ casɨ́ˈrˉ dseaˋ do jo̱ cajíñˈˉ:\n—Lajɨɨmˋ dseaˋ nɨñirˊ jaléˈˋ e nɨcalɨ́ˉ fɨˊ Jerusalén lajeeˇ e jmɨɨ˜ e cangɨ́ɨngˊ na. Jo̱ ¿su jí̱i̱ˈ˜ ˈnʉbˋ dseaˋ guiinˈ˜ fɨˊ Jerusalén e jaˋ ñíˈˆ jaléˈˋ e nɨcalɨ́ˉ fɨˊ jo̱?\n19 Jo̱baˈ cajmɨngɨ́ɨˋtu̱ Jesús quiáˈˉ i̱ dseaˋ do jo̱ cajíñˈˉ casɨ́ˈˉreiñˈ:\n—¿E˜ jaléˈˋ e nɨcalɨ́ˉ fɨˊ jo̱?\nJo̱baˈ cañíiˋ i̱ dseaˋ gángˉ do jo̱ cajíñˈˉ:\n—Móˈˆ jáaˊnaaˈ sɨɨ˜naaˈ jaléˈˋ e calɨ́ngˉ Jesús i̱ seengˋ fɨˊ Nazaret, jaangˋ dseaˋ ˈgøngˈˊ i̱ caféˈˋ cuaiñ˜ quiáˈˉ Fidiéeˇ, jo̱ cajméerˋ jaléˈˋ e quɨ́ɨˈr˜ jmɨɨ˜ e dsigáˋ dsíiˊ dseaˋ, jo̱guɨ eáangˊ ˈgøngˈˊ jaléˈˋ júuˆ e caféˈrˋ cajo̱; 20 jo̱guɨ sɨɨ˜naaˈ jial cajméeˋ jaléngˈˋ fii˜ jmidseaˋ có̱o̱ˈ˜guɨ jaléngˈˋ dseata˜ quíˉiiˈ mɨ˜ cajáiñˈˋ dseaˋ do fɨˊ jaguóˋ jaléngˈˋ dseaˋ fɨɨˋ e laco̱ˈ niteáiñˉ dseaˋ do fɨˊ dseˈˋ crúuˆ cartɨˊ nijngángˈˉneiñˈ. 21 Jo̱ jneaˈˆ nɨsɨta˜ dsiˋnaaˈ e íˋbre dseaˋ i̱ nileángˉ jneaˈˆ, dseaˋ lɨ́ɨˊnaaˈ dseaˋ góorˋ dseaˋ Israel. Jo̱ dsʉˈ lana nɨngóoˊ ˈnɨˊ jmɨɨ˜ e cangojéeˊ jaléˈˋ e jo̱. 22 Jo̱ co̱o̱ˋ tú̱ˉ mɨ́ɨngˈ˜ dseamɨ́ˋ i̱ quíingˈ˜ jee˜ jneaˈˆ nɨcaguilíiñˋ ˈmaˈeeˋ e fǿiñˈˋ jneaˈˆ, co̱ˈ nicangolíiñˆ e jaˋ mɨˊ jneáˋ røøˋ fɨˊ lɨ˜ caˈángˉ dseaˋ do, 23 jo̱ dsʉˈ joˋ seengˋ i̱ ˈlɨɨ˜ do e tooˋ lɨ˜ caˈírˉ do mɨ˜ caguilíiñˉ. Jo̱baˈ mɨ˜ caquɨngˈˉtu̱r, quié̱e̱rˋ júuˆ e cangáiñˉ ángeles quiáˈˉ Fidiéeˇ i̱ cajíngˈˉ e nɨcají̱bˈˊtu̱ Jesús caléˈˋ catú̱ˉ. 24 Jo̱ lɨ́ˉ jo̱, cangolíingˉ fɨˊ jo̱ co̱o̱ˋ tú̱ˉ mɨ́ɨngˈ˜ dseaˋ i̱ laˈóˈˋ ngɨˊ có̱o̱ˈ˜naaˈ e fɨˊ do, jo̱ cangáˉbre cajo̱ dseángˈˉ jí̱i̱ˈ˜ laco̱ˈ júuˆ e quié̱e̱ˋ i̱ dseamɨ́ˋ do, jo̱ dsʉˈ jaˋ cangáiñˉ Jesús.\n25 Jo̱baˈ cajíngˈˉ Jesús casɨ́ˈrˉ i̱ dseaˋ gángˉ do:\n—¡Sóongˉ jaˋ iing˜ ˈnʉ́ˈˋ e ningángˈˋnaˈ jaléˈˋ eeˋ lɨ́ɨˊ, jo̱guɨ dsíngˈˉ jmɨˈɨɨngˇnaˈ e jáˈˉ nilíingˋnaˈ jaléˈˋ júuˆ e caguiaˊ jaléngˈˋ dseaˋ i̱ caféˈˋ cuaiñ˜ quiáˈˉ Fidiéeˇ malɨˈˋguɨ eáangˊ! 26 Co̱ˈ dseángˈˉ ˈnéˉbaˈ e cangongɨ́ɨngˉ Dseaˋ Jmáangˉ jaléˈˋ e jo̱ nʉ́ˈˉguɨ e nidséngˈˉtu̱r caléˈˋ catú̱ˉ fɨˊ ñifɨ́ˉ quiáˈrˉ.\n27 Jo̱ dsifɨˊ ladob canaangˋ Jesús e sɨ́ˈrˋ i̱ dseaˋ gángˉ do jaléˈˋ júuˆ e féˈˋ uii˜ quiáˈrˉ fɨˊ ni˜ jiˋ quiáˈˉ Fidiéeˇ, jo̱ canaaiñˋ catɨˊ júuˆ quiáˈˉ Moi˜ có̱o̱ˈ˜guɨ jaléˈˋ júuˆ caguieeˉguɨ e cajmeˈˊ i̱ dseaˋ i̱ caféˈˋ cuaiñ˜ quiáˈˉ Fidiéeˇ.\n28 Jo̱ malɨɨ˜guɨ lajo̱, mɨ˜ caguilíingˉ i̱ dseaˋ gángˉ do e fɨɨˋ lɨ˜ ngolíiñˉ do, jo̱ cajméeˋ Jesús e lafaˈ e ngóoˊbɨr tɨˊ lɨ˜ huí̱i̱ˆguɨ, 29 dsʉˈ i̱ dseaˋ gángˉ do cajméerˋ e caje̱bˊ Jesús e fɨɨˋ do jo̱ casɨ́ˈˉreiñˈ do:\n—La je̱˜ có̱o̱ˈ˜ jneaˈˆ, co̱ˈ nɨcaˈlóobˉ eáangˊ jo̱ tɨˊ lɨ˜ niˈíˋ nʉ́ʉbˆ.\nJo̱ mɨ˜ cajíngˈˉ i̱ dseaˋ do lado, jo̱ caje̱bˊ Jesús fɨˊ lɨ˜ caje̱ˊ i̱ dseaˋ gángˉ do. 30 Jo̱ mɨ˜ tɨˊ lɨ˜ caguárˋ e nidǿˈrˉ ir˜ e canʉʉˋ, jo̱ catɨ́ɨngˉ Jesús co̱o̱ˋ iñíˈˆ jo̱ cacuøˈrˊ guiˈmáangˈˇ Fidiéeˇ, jo̱ lɨ́ˉ jo̱ cafíiñˋ e iñíˈˆ do jo̱ cacuøˈrˊ i̱ dseaˋ gángˉ do. 31 Jo̱ mɨ˜ cajméeˋ Jesús lado, jo̱b mɨ˜ calɨlíˈˆ i̱ dseaˋ gángˉ do e ni˜ dseángˈˉ Jesús i̱ dseaˋ do. Jo̱ dsʉˈ dsifɨˊ ladob cangoˈíingˊ dseaˋ do e laco̱ˈ guiˈnáˈˆ jǿømˉbɨr. 32 Jo̱ dsifɨˊ ladob canaangˋ i̱ dseaˋ gángˉ do sɨ́ˈˋ rúiñˈˋ:\n—Lado ˈmɨ́ɨˉ, lajeeˇ téeˈˇnaaˈ fɨˊ, dsíngˈˉ calɨˈiáangˋ dsiˋnaaˈ mɨ˜ cajmeaˈrˊ jneaa˜aaˈ júuˆ jaléˈˋ e féˈˋ fɨˊ ni˜ jiˋ quiáˈˉ Fidiéeˇ uii˜ quiáˈrˉ, dseaˋ lɨ́ɨiñˊ Dseaˋ Jmáangˉ, ¿jáˆ jáˈˉ?\n33 Jo̱ joˋ cajmɨˈɨɨng˜ yaang˜ i̱ dseaˋ gángˉ do, co̱ˈ dsifɨˊ ladob caquɨngˈˉtu̱r cangolíiñˋ fɨˊ Jerusalén fɨˊ lɨ˜ caseángˈˊtu̱r có̱o̱ˈ˜ jaléngˈˋ i̱ dseaˋ guijángˋ do có̱o̱ˈ˜guɨ dseaˋ caguiaangˉ i̱ ngɨˊ có̱o̱ˈr˜ do. 34 Jo̱ dsifɨˊ mɨ˜ cangángˉ rúiñˈˋ, jo̱ lalab cajíngˈˉ i̱ dseaˋ fɨ́ɨngˊ do jo̱ casɨ́ˈˉreiñˈ:\n—E jáˈˉbaˈ e nɨcají̱ˈˊtu̱ Fíiˋnaaˈ, co̱ˈ Tʉ́ˆ Simón nɨcangáˉ quiáˈrˉ.\n35 Jo̱ jo̱guɨbaˈ cajméeˋ i̱ dseaˋ gángˉ do júuˆ jaléˈˋ e calɨ́iñˉ guiáˈˆ fɨˊ, jo̱ jial calɨcuíiñˋ Jesús mɨ˜ tɨˊ lɨ˜ cafíingˋ dseaˋ do iñíˈˆ e nidǿˈrˉ.\nMɨ˜ cajmijnéngˉ ˈñiaˈˊ Jesús fɨˊ quiniˇ dseaˋ quiáˈrˉ\n36 Jo̱ lajeeˇ guiˈnáˈˆ sɨ́ɨmˋbɨ i̱ dseaˋ do jaléˈˋ e júuˆ na, co̱o̱ˋ cajnémˉ Jesús jo̱ casíngˈˋ ˈñiaˈrˊ jee˜ jaléngˈˋ i̱ dseaˋ do jo̱ casɨ́ˈˉreiñˈ do lala:\n—Güɨlɨseemˋ ˈnʉ́ˈˋ juguiʉ́ˉ júuˆ røøˋ.\n37 Jo̱ mɨ˜ cangángˉ i̱ dseaˋ do Jesús, dsíngˈˉ cafǿiñˈˊ jo̱ canaaiñˋ ɨˊ dsíirˊ e jǿøiñˉ jaangˋ dseaˋ guíˋ.\n38 Jo̱baˈ cajíngˈˉ Jesús casɨ́ˈrˉ jaléngˈˋ i̱ dseaˋ do:\n—¿Jialɨˈˊ ˈgóˈˋnaˈ? Jo̱ ¿jialɨˈˊ jmooˋnaˈ e jaˋ jáˈˉ lɨ́ɨngˋnaˈ e jnea˜? 39 Fɨng na jǿøˉduˈ guóoˋo có̱o̱ˈ˜guɨ tɨ́ɨˋɨ, co̱ˈ dseángˈˉ jneab˜ la. Güɨngˈˊnaˈ jnea˜ jo̱guɨ jøøng˜naˈ jnea˜, co̱ˈ jaangˋ dseaˋ guíˋ jaˋ teáaiñˈ˜ móoˋ o̱ˈguɨ seaˋ looˋ táaiñˋ laco̱ˈ móoˉ ˈnʉ́ˈˋ e seaˋ quiéˉe lana.\n40 Jo̱ mɨ˜ cajíngˈˉ Jesús lado, jo̱ caˈeˈrˊ jaléngˈˋ i̱ dseaˋ do lajɨˋ tú̱ˉ guóorˋ có̱o̱ˈ˜guɨ tɨɨrˉ. 41 Jo̱ dsʉˈ i̱ dseaˋ do jaˋ jáˈˉ calɨ́mˉbɨr uíiˈ˜ e dsíngˈˉ dsigáˋ dsíirˊ jo̱guɨ e iáangˋ dsíirˊ cajo̱. Jo̱baˈ cajíngˈˉ Jesús casɨ́ˈrˉ jaléngˈˋ i̱ dseaˋ do:\n—¿Su jaˋ eeˋ seaˋ cuǿˆjiʉˈ dǿøˈ˜ø lana?\n42 Jo̱baˈ i̱ dseaˋ do cacuøˈrˊ Jesús caˈnáangˈ˜ ˈñʉˋ i̱ cuɨ́ɨngˋ có̱o̱ˈ˜guɨ caˈnáˈˆ miˈˊ e a˜ taˈˊ. 43 Jo̱ caˈímˈˋ Jesús e do, jo̱ cagǿˈˋbre do fɨˊ quiniˇ jaléngˈˋ i̱ dseaˋ do. 44 Jo̱ mɨ˜ cangoyúungˈ˜ e cagǿˈrˋ, jo̱ casɨ́ˈrˉ jaléngˈˋ i̱ dseaˋ do jo̱ cajíñˈˉ:\n—Lajaléˈˋ e nɨcalɨ́nˉn, e jo̱b e cafɨ́ɨˉɨ ˈnʉ́ˈˋ lamɨ˜ cangɨ́ˆnaaˈ co̱lɨɨng˜ e dseángˈˉ ˈnéˉ e nilɨtib˜ jaléˈˋ e féˈˋ uii˜ quiéˉe fɨˊ ni˜ jiˋ quiáˈˉ Fidiéeˇ e cajmeˈˊ Moi˜ jo̱guɨ fɨˊ ni˜ jiˋ e cajmeˈˊ dseaˋ i̱ caféˈˋ cuaiñ˜ quiáˈˉ Fidiéeˇ jo̱guɨ e féˈˋ fɨˊ ni˜ jiˋ e siiˋ salmos.\n45 Jo̱ lɨ́ˉ jo̱, cajméeˋ Jesús e cangángˈˋ jaléngˈˋ i̱ dseaˋ do jaléˈˋ e féˈˋ fɨˊ ni˜ jiˋ jo̱ uii˜ quiáˈrˉ. Jo̱ lɨ́ˉ jo̱ casɨ́ˈˉreiñˈ lala jo̱ cajíñˈˉ:\n46 —Lajo̱b to̱o̱˜ fɨˊ ni˜ jiˋ quiáˈˉ Fidiéeˇ e dseángˈˉ nɨsɨˈíˆbaˈ e cajúnˉn, jnea˜ dseaˋ lɨ́ɨnˊn Dseaˋ Jmáangˉ i̱ casíingˋ Fidiéeˇ fɨˊ jmɨgüíˋ la, jo̱ mɨ˜ catɨ́ˋ ˈnɨˊ jmɨɨ˜ lajo̱, cají̱bˈˊtú̱u̱ caléˈˋ catú̱ˉ; 47 jo̱guɨ ˈnéˉ e niniˈˉ dseaˋ júuˆ quiéˉe laco̱o̱ˋ fɨɨˋ fɨˊ laˈúngˉ fɨˊ jmɨgüíˋ, jo̱ ˈnéˉ ninángˋ e jo̱ catɨˊ Jerusalén e laco̱ˈ niquɨ́ˈˉ jíngˈˋ yaang˜ dseaˋ fɨˊ quiniˇ Fidiéeˇ, jo̱ lajo̱guɨbaˈ quɨ́ˈˉ jmɨɨ˜ e niˈíingˉ dseeˉ quiáˈrˉ. 48 Jo̱ ˈnʉ́bˈˋ nɨcañíiˉnaˈ jaléˈˋ e nɨcalɨ́nˉn. 49 Jo̱ jnea˜ nicuǿøˆø ˈnʉ́ˈˋ e cajíngˈˉ Tiquiéˆe lamɨ˜ jéengˊguɨ e nicuǿˈrˉ ˈnʉ́ˈˋ, dsʉˈ fɨˊ Jerusalén labɨ ˈnéˉ já̱ˆnaˈ cartɨˊ niˈíingˈ˜naˈ e Jmɨguíˋ ˈgøngˈˊ quiáˈˉ Fidiéeˇ e jáaˊ fɨˊ ñifɨ́ˉ, jo̱ e jo̱b e nijmɨcó̱o̱ˈ˜ ˈnʉ́ˈˋ lata˜.\nMɨ˜ cangángˈˉ Jesús fɨˊ ñifɨ́ˉ\n50 Jo̱ mɨ˜ cangɨ́ˋ jo̱, cajéengˋ Jesús i̱ dseaˋ quiáˈrˉ do fɨˊ caluuˇ fɨɨˋ Jerusalén, jo̱ cangolíiñˉ fɨˊ co̱o̱ˋ lɨ˜ siiˋ Betania. Jo̱ mɨ˜ caguilíiñˉ fɨˊ jo̱, jo̱ caséeˋ Jesús guóorˋ fɨˊ yʉ́ˈˆ jo̱ lajo̱b cataiñˈˉ güeaˈˆ i̱ dseaˋ quiáˈrˉ do. 51 Jo̱ lajeeˇ guiˈnáˈˆbɨ táiñˈˊ güeaˈˆ i̱ dseaˋ quiáˈrˉ do, mɨ˜ canaaiñˋ soorˋ fɨˊ yʉ́ˈˆ e cangáiñˈˉ fɨˊ ñifɨ́ˉ. 52 Jo̱ dsʉˈ lajaléngˈˋ i̱ dseaˋ guijángˋ do caquɨmˈˉtu̱r fɨˊ Jerusalén mɨ˜ cangoyúungˈ˜ e cajmiféiñˈˊ dseaˋ do, jo̱ dsíngˈˉ iáangˋ dsíirˊ cangolíiñˋ. 53 Jo̱ mɨ˜ cangɨ́ˋ jo̱, sojiébˈˊ nɨteáaiñˈˇ fɨˊ dsíiˊ sɨnʉ́ʉˆ guáˈˉ e jmiféiñˈˊ Fidiéeˇ.\nJo̱ lanab jí̱i̱ˈ˜ lɨ́ɨˊ júuˆ e cajmeˈˊ Lucas.


Buhez ar Sent/1912/Konrad - Wikimammenn\nBuhez ar Sent/1912/Konrad\n◄ Simeon Konrad Eucher ►\nE oa en e bemp bla warn-agent. Mont a reas raktal da bardonan da Rom ha da Jeruzalem, hag en dizro, e chômas er Sisil, e kichenik Noto, elec’h ma tremenas an daou-ugent vla an evoa c’hoaz da vevan.\nEno, eur groaz oa holl arrebeuri, holl meublaj e beniti ; an douar noaz, e wele ; eur men, e benn-wele ; bara ha louzeier kri, e vagadurez ; ar beden hag ar binijen, e breder pemdeziek.\nDaoust d’e vue pinijennus, an drouk-spered a glaske dont a benn anezan, o lakat dirak e zaoulagad skeudennou eus e vue gwechall, evit rei c’hoant d’ezan da zilezel e beniti. Ar pez a ziskoue e tle ar c’hristen bezan bepred war evez, gant aon da vezan diskaret gant enebour e zilvidigez. N’eus forz pegen uhel e vefe savet eun den en skeul ar zantelez, e c’hall kaout lamm diwarni, ha goude ma vefe, kouls lavaret, eun troad d’ezan war dreujou ar baradoz, e c’hall kouezan en don an ifern.\nBeb an amzer, ar manac’h santel a yee da Noto, da bedi da iliz Sant-Nikolas, pe da Hibla, elec’h ma pareas eur c’hrouadur klanv gant an diskenn-bouzellou.\nD’an 19 a viz c’houevrer 1351, ar maro a lakas an termen d’e vue kalet, hag a zigoras dirakan doriou ar vue glorius. Dal ma tremenas, kleier Noto ha kleier Hibla a zonas aneze o-unan ; ar bobl a redas da beniti ar zant, a zougas e gorf gant lid bras da iliz Sant-Nikolas, elec’h ma oe sebeliet, hag elec’h m’hen enorer abaoue.\nPedi rêr sant Konrad evit an diskenn-bouzellou, ha de e ouel, en Noto, eleiz a dud a ve pareet diouz ar c’hlenved-ze.\nDic’haoui an nesan\nPa rêr droug d’an nesan, hep gouzout, evel ma tigouezas gant Konrad, a lakas, hep sonjal, an tan war drevajou e amezeien, eun dra vad eo e zigoll.\nPa rêr droug d’an nesan, o c’houzout ha gant c’hoant d’hen ober, eo red e zigoll, rak, evel a lavar sant Augustin :\nAr pec’hed n’eo ket pardonet,\nI. — Rak-se ’ta, an neb a vir tra eun all, goude m’hen grafe hep gouzout d’ezan, a dle hen restôl, kerkent ha ma teu da anaout ar wirione, nemet re bell holl a vefe abaoue m’eman an dra-ze etre e zaouarn. An neb a ra gaou ouz e nesan, o lakat anezan da goll, pe o viret outan da c’honid, ha goude ma ’n em binvikafe ket diouz an dra-ze, ma zo dislealded en e guden, a zo red d’ezan digoll.\nAdtapet diwar « https://br.wikisource.org/w/index.php?title=Buhez_ar_Sent/1912/Konrad&oldid=38358 »\nKemmoù diwezhañ degaset d'ar bajenn-mañ d'an 8 Gou 2012, da 20:23.


Sant Nikolaz, anavezet evel sant Nikolaz Mira pe sant Nikolaz Bari (Patara, Likia, 270 – 345) a oa eskob Mira en Azia Vihanañ. Ur sant poblus eo, ha diwarnañ eo bet krouet an Tad Nedeleg.\nKempredad Sened-Meur kentan Nikaia e voe. Hervez an hengoun e saveteas o buhez da dri ofiser roman bet kondaonet e gaou d'ar marv gant an impalaer. Argouroù en deus roet ivez da veur a blac'h yaouank paour, a vije bet tonket d'an dizenor hep e skoazell. Ar burzhudour bras-mañ a vez kehelet a-unan gant an ilizoù reizhkredennek ha katolik. En XIvet kantved eo e kreskas e vrud er C'hornôg, gant treuzdougenadur e relegoù da gêr Vari e kreisteiz Italia.\nBez Sant Nikolaz e Thomastown, Iwerzhon\nA bep seurt mojennoù zo bet steuet diwar e benn. Darn a ra anv eus Sant Nikolaz o saveteiñ listri a oa o vont da goll war ur mor diroll, pe o sioulaat an avelioù, pe o sturiañ al lestr d'ar porzh.\nD'ar 6 a viz Kerzu emañ Gouel Nikolaz e meur a vro en hanternoz ha kreiz Europa, ha dreist-holl Belgia, Luksembourg, Loren, Elzas, an Izelvroioù (broioù eus an Impalaeriezh Santel), hag Alamagn dre vras, ha Suis, ma ro profoù d'ar vugale fur. Lidet e vez ivez en Akitania, Spagn hag Italia.\nGouel Sant Nikolaz (Jan Steen)\n(en) Istor Sant Nikolaz\n(en) A-zivout bez sant Nikolaz\n↑ (fr) The Conversation\nAdtapet diwar « https://br.wikipedia.org/w/index.php?title=Nikolaz_Mira&oldid=1935249 »\nKemmoù diwezhañ degaset d'ar bajenn-mañ d'an 4 Gen 2022, da 22:55.


Sant-Yust - Wikipedia\n1 062 ann. (2018)\n47° 45′ 59″ Norzh\n1° 57′ 36″ Kornôg / 47.7663888889, -1.96\nbihanañ 8 m — brasañ 94 m\nSant-Yust (e galleg : Saint-Just) a zo ur gumun eus Breizh e departamant Il-ha-Gwilen.\n4.2 Peulvanoù Sant-Yust\n4.3 Savadurioù all\nErwan Vallerie ː Alarac, 860; Sainct Just en la frairie d'Allerac, 1459; S. Ius, 1630\nAbaoe pell-tre ez eus tud o chom e kornad Sant-Yust evel ma tiskouez ar vein-veur a weler e Lanneier Cojoux. Taolioù-maen, peulvanioù ha krugelloù bet savet 4500 vloaz kt J.K. evit ar re goshañ anezho. Alareg (Alarac) e oa anv kentañ ar barrez. Stag e oa ouzh Eskopti Gwened betek an Dispac’h Bras. Distaget e oa bet diouzh parrez kozh Ranneg (Renac) en XIvet kantved (Istor Breizh A. De la Borderie II p 178). Kouezhañ a reas iliz Alareg en he foull ha kreizenn ar barrez a zeuas da vezañ chapel prioldi Abati Sant Salver Redon el lec’h a veze graet ar Vouc’h Kozh (Le Vieux Bourg) dioutañ. Eno e voe savet an iliz a zo bremañ etre 1848 ha 1851. D’ar poent-se e voe roet d’an iliz anv Sant-Yust dre ma oa enni relegoù Sant-Yust. Hervez ar vojenn e oa bet merzheriet Sant Justus Beauvais da vare an impalaer roman Diokletian pa oa ur bugel 9 bloaz anezhañ hag e benn en doa adlakaet war e gorf evit spontañ e vourevien. Lâret e vez e oa Kastell Henlez (La Vieille Cour), unan eus tier-annez Anna Vreizh.\n94 gwaz a gollas o buhez abalamour d'ar brezel hervez monumant ar re varv, d.l.e. 5,45% ag ar boblañs hervez an niveradeg bet graet e 1911 . Tri anezhe a varvas e Belgia e penn-kentañ ar brezel, daou e miz Eost 1914 , unan d’an 21 en Ham-sur-Sambre, soudard e oa er 41vet Rujumant Troadegiezh  hag unan d’an 22 en Emgann Rossignol, soudard e oa er 1añ Rujumant Troadegiezh Drevadennel  ; unan all a varvas en Opont d’ar 4 a viz Gwengolo, soudard e oa er 62vet Rujumant Troadegiezh .\nMervel a reas nav den ag ar gumun abalamour d'ar brezel .\nBrezel Aljeria: ur milour ag ar gumun a varvas e Souk Ahras (departamant Bône) e miz Meurzh 1959, soudard e oa en 3vet Rujumant Husarded .\nPeulvanoù Sant-Yust[kemmañ | kemmañ ar vammenn]\nGwelout ar pennad Peulvanoù Sant-Yust\nIliz katolik Sant Yust.\nEn argant e erez impalaer en sabel\nGlad Sant-Yust .\nSite mégalithique et naturel de Saint-Just .\n↑ [http:/www.memorialgenweb.org/memorial3/html/fr/resultcommune.phpidsource=37763] Monumant ar re varv - Memorial Genweb\nAdtapet diwar « https://br.wikipedia.org/w/index.php?title=Sant-Yust&oldid=1889761 »\nKemmoù diwezhañ degaset d'ar bajenn-mañ d'an 12 Kzu 2020, da 05:11.


Sul ar Bleuniou hag ar Basion (C) - Le Diocèse de Quimper et Léon\nAccueil - Sul ar Bleuniou hag ar Basion (C)\nSul ar Bleuniou hag ar Basion (C)\nDonedigez Jezuz da Jeruzalem\n28 Kerzed a ree Jezuz e penn a-raog e ziskibien en eur vond da Jeruzalem.\n29 Pa oe digouezet tost da Vetfaje ha da Vetania, ne-pell diouz Menez an Olived, e kasas daou euz e ziskibien, 30 en eur lavared dezo :\n31 Ma houlenn unan bennag ouzoh : « Perag e tistagit anezañ ? » respontit evel-henn : « Ezomm e-neus an Aotrou anezañ ».\n32 Mond a reas an diskibien, hag e kavjont an traou evel m’e-noa lavaret Jezuz dezo. 33 Pa oant o tistaga an azenig, e houlennas e vistri outo :\n35 Digas a rejont an azenig da Jezuz, teurel o mantilli war e gein, ha lakaad Jezuz da azeza warnañ.\n36 Dre ma ’z ee war-raog, e lede an dud o mantilli war an hent. 37 Tostaad a ree Jezuz ouz diribin Menez an Olived, pa stagas an oll ziskibien, leun a joa, da veuli Doue a vouez kreñv, evid an oll vurzudou o-doa gwelet, hag e lavarent :\n39 Lod euz ar Farizianed, euz a douez an dud, a lavaras da Jezuz :\n40 Respont a reas dezo :\nPasion or Zalver Jezuz-Krist, hervez sant Lukaz\nLk 22, 14 – 23, 56 (C)\n(lennadenn verreet : 23,1-49)\n14 Pa oe deuet an eur da zrebi ar Pask, ez eas Jezuz ouz taol, hag an ebestel d’e heul.\n— « C’hoant braz am-eus bet da zebri ar Pask-mañ ganeoh a-raog din gouzañv ! 16 Rag lavared a ran deoh : biken, ne zebrin mui anezañ, ken na vo kaset da benn ar Pask da zond e Rouantèlèz Doue ».\n17 Kemer a reas neuze eur haliriad, ober a reas ar bedenn a drugarez, hag e lavaras :\n— « Kemerit, ha lodennit kement-mañ etrezoh. 18 Rag lavared a ran deoh : biken diwar vreman, ne evin euz frouez ar winienn, ken na vo deuet Rouantèlèz Doue ».\n19 Neuze, e kemeras bara ; goude beza greet ar bedenn a drugarez, e torras anezañ hag e roas anezañ dezo, en eur lavared :\n— « Va horv eo kement-mañ, an hini roet evidoh. Grit kement-se en eur zerhel soñj ahanon-me ».\n20 Ober a reas kemend-all evid ar haliriad, goude koan, en eur lavared :\n— « Bez’ ez eo ar haliriad-mañ an emgleo nevez em gwad, an hini skuillet evidoh. 21 Padal, ema ganin-me, ouz taol, dorn an hini a zo o vond da werza ahanon. 22 Rag ema Mab an Dén o vond kuit, evel ma ’z eo bet merket. Gwaz-a-ze avad, d’an hini m’eo bet gwerzet gantañ ! »\n23 Ha neuze, e klaskas an ebestel etrezo gouzoud piou en o-zouez a oa o vond da ober kement-se.\n(Piou eo an hini brasa)\n24 Sevel a reas tabud etre an diskibien da houzoud piou anezo a oa da veza kemeret evid an hini brasa.\n25 Lavared a reas Jezuz dezo :\n— « Ober a ra rouaned ar broadou o mistri warno, hag ar re a lak pouez o galloud warno e vez greet « madoberourien » anezo.\n26 « Diwallit-c’hwi, da veza evel-se. Er hontrol : ra vezo an hini brasa ahanoh evel an hini yaouanka, hag an hini a zo e penn, evel an hini a zo o zervicha.\n(An digoll prometet)\n28 C’hwi eo ar re o-deus dalhet mad ganin e-kreiz va zrubuillou ; 29 Ha me a lak ar Rouantèlèz en ho kerz, evel m’eo bet lakeet em herz gand va Zad, 30 evid ma vezot ganin ouz va zaol o tebri hag oh eva em Rouantèlèz, ha m’ho-po troniou da azeza warno evid barn daouzeg rummad Izrael ».\n(Kan ar hillog)\n31 « Simon, Simon, selaou : klasket e-neus Satan ahanoh evid kroueria ahanoh, evel ma vez greet gand ar gwiniz. 32 Med pedet em-eus evidout, evid ma chomo da feiz hep fallaenn. Te eta, pa vezi distroet, kennerz da vreudeur ».\n— « Aotrou, prést on da vond ganit d’ar prizon ha d’ar maro ! »\n34 Med respont a reas Jezuz dezañ :\n— « Lavared a ran dit, Pèr : ne gano ket ar hillog hirio, ken n’az-po, dre deir gwech, nahet anavezoud ahanon».\n(Eur an emgann diweza)\n— « Pa ’m-eus kaset ahanoh hep yalh, na sah, na sandalennou, daoust ha diouer ho-peus bet a dra-pe-dra ?\n— « Seurt e-béd », emezo.\n36 Neuze e lavaras dezo :\n— « Med, bremañ, an hini e-neus eur yalh, dezañ kemer anezi, ha kemend-all evid ar zah ; hag an hini n’e-neus kleze e-béd, dezañ gwerza e vantell da brena unan.\n37 « Rag, lavared a ran deoh : bez’ e rañk dond da wir ennon-me, ar gomz-mañ euz ar Skritur : « Lakeet eo bet e reñk an dorfetourien ».\n« Gand ze, ema o vond da veza kaset da benn ar péz a zo skrivet diwar va fenn ».\n38 Lavared a rejont dezañ :\n— « Aotrou, setu amañ daou gleze ».\n— « Tra-walh eo ».\n(War Menez an Olived)\n39 Neuze, ez eas Jezuz er-mêz evid mond, evel kustum, da Venez an Olived. D’e heul ez eas ive e ziskibien. 40 Emgavet eno, e lavaras dezo :\n— « Pedit, evid na gouezot ket e tentadur ».\n41 Pellaad a reas diouto war héd bann eur mên. Eet war e zaoulin, e pede evel-henn :\n42 — « Va Zad, mar plij ganit, pella diouzin ar haliriad-mañ. Koulskoude, ra vo greet, n’eo ket va bolontez din-me, med da hini-te ».\n43 Neuze, en em ziskouezas dirazañ eun Êl euz an Neñv o kennerza anezañ.\n44 Gwasket gand an anken, e pede startoh ; hag e teuas e hwéz da veza evel beradou gwad o koueza war an douar.\n45 Savet diwar e bedenn, hag eet da gaoud e ziskibien, e kavas anezo kousket gand samm o glahar.\n46 Lavared a reas dezo :\n— « Perag oh kousket ? Savit ha pedit, evid miroud da vond en tentadur ».\n47 O komz e oa c’hoaz, pa zigouezas eur vandennad tud. En o fenn, e kerze an hini anvet Judaz, unan euz an Daouzeg. Tostaad a reas ouz Jezuz da bokad dezañ. 48 Lavared a reas Jezuz dezañ :\n— « Judaz, gand eur pok eo e werzez Mab an Dén ? »\n49 O weled petra a oa o vond da hoarvezoud, e houlennas ouz Jezuz ar re a oa en-dro dezañ :\n50 Skei a reas unan anezo eun taol gand mevel ar Beleg-Braz, hag e tistagas dezañ e skouarn zehou.\n51 Med lavared a reas Jezuz :\n— « Lezit ! Tra-walh evel-se ! »\nHag o veza touchet ouz skouarn an dén, e roas ar pare dezañ.\n52 Neuze, e komzas Jezuz ouz ar re a oa deuet da dapoud krog ennañ : Pennou-Braz ar Veleien, ofiserien an Templ ha Reou-Goz :\n— « Deuet oh din, evel d’eul laer, gand klezeier ha bizier. 53 Bemdez, e vezen ganeoh en Templ, n’ho-peus ket taolet ho taouarn warnon. Med bremañ ema hoh eur, ha galloud an deñvalijenn ».\n(Nah a ra Pèr e vestr)\n54 Tapoud a rejont krog e Jezuz da gas anezañ ganto, hag ez ejont da di ar Beleg-Braz.\nDond a ree Pèr da heul, a-ziabell. 55 Tan o-devoa greet e-kreiz ar porz, hag azezet e oant tro-dro aze ; hag ez eas Pèr da ober kemend-all en o-zouez.\n56 Hogen, gweled a reas eur vatez anezañ, azezet e-kichen an tan ; ha goude beza sellet mad ouz Pèr, e lavaras :\n— « Hennez ive a oa gantañ ».\n57 Med nah a reas Pèr, o lavared :\n58 Nebeud goude-ze, en eur zelled outañ, e lavaras unan all :\n— « Te zo ive unan anezo ».\nRespont a reas Pèr :\n— « Nann, n’on ket ».\n59 War-dro eun eur diwezatoh, e pouezas unan all o lavared :\n— « Evid gwir : hemañ ive a oa gantañ, rag Galilead eo ».\nKerkent, pa oa c’hoaz Pèr o komz, e kanas ar hillog.\n61 En eur zistrei, e paras an Aotrou e zellou war Pèr ; hag e teuas soñj da Bèr euz komz Jezuz pa lavaras : « A-raog m’e-no ar hillog kanet hirio, ez-po nahet ahanon teir gwech ».\n62 Mond a reas Pèr er-mêz, hag e ouelas c’hwero.\n63 Hogen, ar re a oa o tiwall Jezuz a ree goap anezañ, hag e skoent gantañ. Mouchet e oa bet ganto hag e houlennent outañ :\n— « Gra da brofet ! Piou e-neus skoet ganit ? »\n65 Hag e-leiz a wall-gomzou all a zistagent outañ.\n(Jezuz dirag ar Huzul-Meur)\n66 Pa oe deuet sklêrijenn an deiz, en em vodas Pennou-Braz ar bobl, ar Veleien-Vraz hag ar Skribed, hag e kasjont Jezuz dirag o Huzul-Meur.\n67 Lavared a rejont dezañ :\n— « Ma ’z out ar Hrist, lavar deom ».\n— « Ma lavaran deoh, ne gredot ket ; 68 ha ma ran goulennou ouzoh, ne respontot ket. 69 Med diwar vremañ, e vo Mab an Dén azezet en tu dehou d’an Oll-Halloudeg ».\n70 Lavared a rejont oll neuze :\n— « Te eo eta mab Doue ? »\n— « C’hwi eo a lavar ez on ».\n— « Perag on-eus ezomm euz eun testeni c’hoaz ? Ni on-unan on-eus klevet kement-se diwar e vuzellou ».\n(Penn-kenta al lennadenn verreet 🙂\n23 1 Sevel a reas asamblez an oll dud-se ha kas Jezuz dirag Pilat. 2 Kregi a rejont neuze, da damall anezañ, o lavared :\n— « Kavet on-eus an dén-mañ o lakaad tud or broad da zispenn pep tra : divenn a ra paea an taillou d’an impalaer, hag e lavar anezan e-unan ez eo-eñ ar Hrist-Roue ».\n3 Goulenn a reas Pilat a-vad ouz Jezuz :\n— « Ha bez’ ez out roue ar Juzevien ? »\n— « Te eo a lavar kement-se. »\n4 Lavared a reas neuze Pilat d’ar Veleien-Vraz ha d’ar bobl :\n— « Ne gavan netra da damall d’an dén-mañ ».\n5 Med lavared a reent, gasoh-gwasa :\n— « Lakaad a ra birvill etre an dud, o prezeg dre vro ar Juzevien a-béz, war-lerh Bro-Halilea ha beteg amañ ».\n6 Pa glevas Pilat ano euz Bro-Halilea, e houlennas ha Galilead e oa an dén. 7 O veza klevet e oa dindan galloud Herodez, e kasas Pilat Jezuz da Herodez, hag a oa ive e Jeruzalem en deveziou-ze.\n(Jezuz dirag Herodez)\n8 O weled Jezuz, e oe Herodez laouen braz : abaoe pell-amzer e-noa c’hoant gweled anezañ, abalamour d’ar péz a gleve diwar e benn ; ha fiziañs e-noa da weled anezañ oh ober eur burzud bennag. 9 Ober a reas kalz goulennou outañ, med ne respontas Jezuz gér e-béd dezañ.\n10 Padal, e poanie ar Veleien-Vraz hag ar Skribed a oa eno, da zevel, aketuz meurbed, tamallou a-eneb dezañ.\n11 Dismegañs wraz a daolas Herodez warnañ, hag e zoudarded kemend-all, oh ober goap anezañ : lakaad a reas en-dro dezañ eur vantell gwenn-kann, hag e kasas anezañ en-dro da Bilat. 12 Adaleg an deiz-se, e teuas Herodez ha Pilat da veza mignoned, pa oant enebourien etrezo beteg-henn.\n(Jezuz a-nevez dirag Pilat)\n13 Galvet neuze gand Pilat dirazañ ar Veleien-Vraz, ar renerien hag ar bobl, 14 e lavaras dezo :\n— « Digaset ho-peus din an dén-mañ, evel eun dén o vounta ar bobl d’an dizurz. Med, goude beza greet enklask warnañ dirazoh, n’am-eus kavet digarez e-béd ennañ da gondaoni anezañ diwar ho tamallou-c’hwi. 15 Nag Herodez kennebeud, peogwir e-neus digaset anezañ deom en-dro. N’eus eta netra, en e oberou, a lakfe kas anezañ d’ar maro. 16 Mond a ran war-ze da lakaad skourjeza anezañ, hag e roin dezañ e frankiz ».\n17 E kement gouel Pask a veze, e rañke Pilat rei e frankiz d’eur prizionad bennag. 18 Med en em lakaad a rejont da youhal oll asamblez :\n— « Kas hemañ d’ar maro, ha ro deom en-dro Barabbaz ! »\n19 Bez’ e oa bet taolet hemañ er prizon, abalamour d’eun taol-dispah savet e kêr, hag abalamour d’eun dén lazet.\n20 C’hoant da Bilat rei e frankiz da Jezuz, e komzaz outo adarre. 21 Med int-i da youhal war-zu ennañ :\n22 Evid an trede gwech, e lavaras Pilat dezo :\n— « Peseurt droug eta e-neus greet an dén-mañ ? N’em-eus kavet ennañ netra o kas d’ar maro. Mond a ran eta da lakaad skourjeza anezañ, hag e roin dezañ e frankiz ».\n23 Med derhel a rejont da youhal a-bouez-penn e vefe staget ouz ar groaz ; ha kreñvoh-kreñva e savent o moueziou.\n24 Neuze, eh asantas Pilat rei dezo o c’hoant. 25 Lezel a reas da vond an hini a oa bet taolet er prizon abalamour d’eun taol-dispah hag abalamour d’eun dén lazet gantañ : hennez eo a felle dezo kaoud ; evid Jezuz a-vad, e oe laosket gand Pilat etre o daouarn evid ober anezañ ar péz a garfent.\n(War hent ar halvar)\n26 E-keid ma oant o kas Jezuz ganto, e lakjont eun dén da jom a-zav, Simon e ano, euz Bro-Siren, a oa o tond en-dro euz ar parkeier ; hag e oe lakeet ganto da zougen ar groaz a-dreñv Jezuz. 27 O tond war e lerh, e kerze e-leiz a dud euz ar bobl, hag ive maouezed, hag a skoe war boull o halon, o hirvoudi war Jezuz. 28 O trei war-zu enno, e lavaras Jezuz dezo :\n— « Merhed Jeruzalem, na ouelit ket warnon-me ! Gouelit kentoh warnoh hoh-unan ha war ho pugale ! 29 Rag setu deveziou o tond, ma vo lavaret : « Eüruz ar gwragez difrouez, ar re n’o-deus ket ganet bugale, nag ar re n’o-deus ket maget bugale diwar lêz o bronnou ». 30 Neuze, e krogo an dud da lavared d’ar meneziou : « Kouezit warnom ! », ha d’an torgennou : « Goloit ahanom ! ». 31 Rag ma vez greet kement-se d’ar hoad glaz, petra en em gavo gand ar hoad seh ? »\n32 Kaset e veze ive asamblez gand Jezuz daou zén all, torfetourien anezo, evid beza lakeet d’ar maro.\n(Jezuz ouz ar groaz)\n33 En em gavet el leh anvet Kalvar, e oe staget Jezuz ouz ar groaz, hag an dorfetourien ive, unan en tu dehou, egile en tu kleiz dezañ.\n34 Lavared a reas Jezuz neuze :\n— « Va Zad, pardon dezo : n’ouzont ket petra emaint oh ober ».\nNeuze, e oe greet lodennou gand e zillad, ha tennet plouz berr ganto.\n35 Chom a ree tud ar bobl eno, hag e sellent. Goap a ree anezañ ar renerien, en eur lavared :\n— « Tud all e-neus saveteet : dezañ d’en em zavetei e-unan, ma ’z eo Mesïaz Doue, an hini bet dibabet gantañ ! »\n36 Goap a ree ive ar zoudarded anezañ. O tostaad outañ, e kinnigent dezañ gwinegr, en eur lavared :\n— 37 « Ma ’z out-te roue ar Juzevien, en em zavete da unan ! ».\n38 A-zioh e benn e oa eur skritell, gand ar geriou-mañ e gresianeg, latin hag hebreeg : « Hemañ eo roue ar Juzevien ».\n39 Gwall-gomzou a lavare outañ unan euz an dorfetourien staget ouz ar groaz :\n— « Daoust ha n’out ket-te ar Hrist ? En em zavete da-unan, ha ni da heul ».\n40 Rebechou taer a-vad, a reas dezañ an torfetour all :\n— « N’az-peus tamm aon e-béd ouz Doue eta ! Kondaonet out, te ive, koulskoude ! 41 Hag evidom-ni ez eo just, rag diouz ar péz a zo bet greet ganeom, on-eus ar péz a veritom. Med hemañ, n’e-neus greet droug e-béd ».\n42 Hag e lavare :\n— « Jezuz, bez soñj ahanon, pa zeui en da Rouantèlèz ».\n43 Respont a reas Jezuz dezañ :\n— « E gwirionez, e lavaran dit, hirio e vezi ganin er Baradoz ».\n44 War-dro ar c’hwehved eur e oa dija (da lavared eo : kreisteiz) ; dond a reas teñvalijenn war an douar a-béz beteg an naved eur (teir eur), rag eet e oa an heol da guz. 45 Ha e oe freuzet pallenn-meur an Templ dre an hanter.\n46 Neuze, e lavaras Jezuz, a vouez kreñv :\n— « Va Zad, etre da zouarn, e lakan va spered ».\nHa goude ar homzou-ze, e tennas e huanad diweza.\n(Amañ, e stouer d’an daoulin, hag eh ehaner eur pennadig)\n47 O weled ar péz a oa c’hoarvezet, e rentas an ofiser gloar da Zoue, en eur lavared :\n— « Bez’ e oa hemañ eun dén just, e gwirionez ».\n48 Eno e oa bodet e-leiz a dud o selled : goude beza gwelet ar péz a oa c’hoarvezet, ez ejont oll kuit en eur skei war boull o halon.\n49 Chom a ree a-bell oll vignoned Jezuz da zelled ouz kement-se, hag ive ar merhed bet o heulia anezañ adaleg Bro-Halilea.\n(Fin al lennadenn verreet)\n(Jezuz lakeet er béz)\n50 Neuze, e tigouezas eun dén euz ar Huzul-Meur, Jozef e ano ; eun dén mad ha just e oa. 51 Ne n’oa ket asantet d’ar péz a oa e penn ar re all, na d’ar péz o-doa kaset da benn. Euz Arimati e oa, eur gêr euz Bro-Judea, hag e oa eun dén o hortoz Rouantèlèz Doue.\n52 Mond a reas da gaoud Pilat da houlenn digantañ korv Jezuz. 53 Goude-ze, e tiskennas or Zalver euz ar groaz ; paka a reas anezañ en eul liñsel, ha lakaad anezañ en eur béz kleuzet er roh, eur béz ne oa bet lakeet dén e-béd ennañ c’hoaz.\n54 Bez’ e oa deiz Pourchas Gouel Pask, hag e lugerne dija gouleier ar zabat.\n55 Mond a reas da heul Jozef ar merhed a oa bet asamblez gand Jezuz adaleg Bro-Halilea. Selled a rejont ouz ar béz evid gweled penaoz e oa bet lakeet ar horv.\n56 Goude-ze, ez ejont war o hiz, d’ober war-dro louzeier-c’hwéz-vad ha balzamou. Hag e-pad ar zabat, e chomas pep hini sioul, hervez al Lezenn.


Nedim Gürsel - Wikipedia\nNedim Gürsel (ganet d'ar 5 a viz Ebrel 1951 e Gaziantep) zo ur skrivagner turk. E dibenn ar bloavezhioù en doa embannet e skridoù kentañ, romantoù hag arnodskridoù, e kelaouennoù turkek. Goude studioù eil derez e lise gallek Galatasaray en Istanbul ez eas d'ober e studi d'ar Sorbonne, e Pariz. E 1979 e savas un dezenn doktorelezh diwar-benn Louis Aragon ha Nâzım Hikmet. Distreiñ a reas da Durkia, met abalamour d'an taol-stad a c'hoarvezas er vro e Gwengolo 1980 ez eas da Vro-C'hall en-dro. Abaoe emañ o vevañ e Pariz, ma kelenn al lennegezh turkek, ha distreiñ gwech ha gwech all da Istanbul.\nE 1976 e voe embannet gantañ Uzun Sürmüs Bir Yaz ("Un hañvezh hir e bad"), un teskad danevelloù. Gant al levr-se e tapas e 1977 ur priz lennegel a bouez eus Turkia, Priz Akademiezh an Turkeg (Türk Dil Kurumu Hikâye Ödülü). Goude taol-stad 1980 avat e voe tamallet dezhañ gant ar justis bezañ gwallvrudet an arme el levr-se. E 1983 ne voe ket aotreet e levr İlk Kadın ("Ar vaouez kentañ"). Daoust ma ne voe ket kondaonet Gürsel, e voe dibosupl kavout e levrioù e Turkia e-pad meur a vloaz.\nE 2008 e voe embannet ul levr all gantañ, Allah'ın Kızları ("Merc'hed Allah"). Diouzhtu e voe tamallet dezhañ droukkomz diwar-benn an islam.\nNedim Gürsel zo unan eus diazezerien Parlamant Etrebroadel ar Skrivagnerien.\nKadinlar Kitabi (Levr ar merc'hed), 1975\nUzun Sürmüs Bir Yaz (Un hañvezh hir), 1976\nIlk Kadin (Ar vaouez kentañ), 1986 and 2004\nSevgilim Istanbul (Istanbul karet), 1986\nSon Tramvay (An tramgarr diwezhañ), 1991\nSaint Nazaire Günlügü (Kazetenn Sait-Nazer), 1995\nBogazkesen, Fatih’in Romani (Romant an alouber), 1996\nBalkanlara Dönüs (Distro d'ar Balkanioù), 1995\nNâzim Hikmet ve Geleneksel Türk Yazisi (Nazim Hikmet hag al lennegezh turkek pobl), 2000\nYaşar Kemal (Yaşar Kemal), 2000 ha 2005\nAragon: Başkaldırıdan Gerçeğe (Aragon, emsavet a-dal d'ar wirionez), 2000\nSağ Salim Kavuşsak, Çocukluk Yillari (Yac'h ha dibistig — bloavezhioù bugaleaj), 2004\nAllah'in Kizlari (Merc'hed Allah), 2008.\n↑ Modernité et tradition dans les poésies contemporaines française et turque, Paris, Université Sorbonne-Nouvelle, 1979, 481 p.\n↑ Lettre Ulysses Award\nAdtapet diwar « https://br.wikipedia.org/w/index.php?title=Nedim_Gürsel&oldid=1887502 »\nDernière modification le 5 Du 2020, à 17:55\nKemmoù diwezhañ degaset d'ar bajenn-mañ d'an 5 Du 2020, da 17:55.


Anthony W. Gardiner - Wikipedia\nAnthony W. Gardiner (1820 - 1885) a oa ur politikour eus Liberia, bet prezidant ar vro.\nGanet e oa bet e kontelezh Southampton (Virginia, Stadoù-Unanet). Divroañ a reas da Liberia gant e familh e 1831 hag eno e reas studioù war ar gwir. Kemer a reas plas Joseph Jenkins Roberts e penn ar Stad e fin 1875, pa oa Roberts re glañ evit echuiñ e brezidantelezh. Gounit a reas an dilennadeg e 1877 ha navet prezidant Liberia e voe adalek ar 7 a viz Genver 1878. Addilennet e voe met ret e voe dezhañ dilezel e garg d'an 20 a viz Genver 1883 dre ma oa skoet klañv.\nAdtapet diwar « https://br.wikipedia.org/w/index.php?title=Anthony_W._Gardiner&oldid=1885400 »\nKemmoù diwezhañ degaset d'ar bajenn-mañ d'an 25 Gwe 2020, da 20:05.


Levr Quenta - Chap. V. - Wikimammenn\nLevr Quenta - Chap. V.\nVictor Guilmer, 1836 (p. 20-25)\n◄ Eus ar sourci a dleomp da gaout da gresqi e graç hac e perfection. Ret eo en em rei da Zoue abred. Ret eo en em rei da Zoue tout-a-fæt hac evit jamæs. ►\nRet eo en em reï da Zoue abred.\nSeblantout a ra din clêvet ar roue David о lavaret d’e verc’h vian, ar Verc’hes Vari. Chelaouit, va merc’h, gant attention ar pez a lavaran deoc’h. Quittait ho popl ha ty ho tad. Neuse e vioc ’h caër dirac daoulagad ho Crouer, e c’hounessot calon ar roue souveren, ar mæstr hac an Doue, dign eus oc’h adoration.\nMari a chelaouas en effet ar vouez a Zoue pehini e galve da veva pell dioc’h ar bed hac e drous, ha d’an oad a dri bloaz e oue casset gant Sant Joacim ha Santes Anna da dempl Jerusalem, evit en em gonsacri da servich an Autrou-Doue.\nNetra ne oue capabl da arreti an ardeur eus e c’halon ; nac an deneridiguez eus he oad, nac ar sempladurez eus he c’horf, nac he c’harantez evit he c’herent.\nPa na glasq eur galon nemet Doue, pa ne gar nemetan, e ves affliget dre guement tra a ell appel ar moment e pehini en em gonsacro dezan, abalamour an dra-se a bella diouthi ar pes a ra e boubeur.\nIa, ô Guerc’hes ! sclerrêt gant Doue arauc ar gommun eus an dud, e santac’h ar pris eus ar vœu pehini a rejoc’h d’ho Toue, hac e lavarjoc’h : Evel an dour var an tan, va c’halon a verv, ha n’en deveus repos qen n’en devezo consacret e oll affection hac e garantez d’ar roue eus a bep tra.\nRetiret ebars en templ, Mari en em applicas da ramplissa, er feçon ar parfæta possubl, ar fonctionou a bere oa carguet erves he oad hac he ners, hac evel ma permette dezi an amser, en em laqê da bedi ha da vedita.\nEvel-se en em zisposas da guement-all a c’hraçou special pere en devoa sonch an Autrou-Doue da rei dezi.\nO Doue ! roue eus an èn hac an douar, chetu eta ar brincipalla eus ho rouaneset, chetu rouanes ar rouaneset, ar santella eus an eneou fidel, asezet en tu-deou deoc’h, ha c’hui, ô roue a binvidiguesou eternel ! oc’h eus ornet anesi gant ar viscamant alaouret eus a bep seurt vertussiou ar re gaëra.\nO ene fidel ! hi so caër en he bale ar Verc’hes pehini a ya gant un ær qen nobl ha qel leun a vajeste d’en em gonsacri da servich he Doue ebars en he dy var an douar. Ene fidel, a great oc’h eus-hu evelthi ? Ac en em roet oc’h c’hui da servicha Doue azalec an oad a usach ar raeson ?\nGuerc’hes, oc’h exempl a so bet imitet gant meur a hini. Meur a dad ha meur a vam о deus presantet gant joa ha gant levenes ho bugale da servich Doue digant pehini o devoa ho recevet.\nMeur a zen azalec an oad qenta eus ho bues, o deus anaveset an necessite a so evit pep-unan da guemeret an Autrou-Doue evit ho oll heritach var an douar, gant an desir d’e servicha ha d’e garet parfetoc’h hed an eternite.\nSantet о deus eo veritablamant eürus ar boblou pere, eveldoc’hui, ô Guerc’hes Vari ! о deus choaset abred an Autrou-Doue evit ar mæstr hac ar roue eus ho c’halonou.\nMæs ive peguement muioc’h nen deus qet a dud pere, commandet gant ho phassionou, tromplet dre ar fals plijadurezou, a seblant credi ne qet great ar yaouanqis evit servicha Doue, ha penaos ne qet avantachus na necesser d’an den en em soumetti azalec an oad-se da zouguen ar beac’h eus a servich Doue.\nHa neuse, piou a assur deoc’h e chomot da goza var au douar ? Ha ne varv qet bemdes a dud yaouanq ? Ha pa na varfac’h qet arauc ho cosni, n’oc’h qet sur da ober pinigen en un oad avancetoc’h. Pet so surprenet bemdes gant marvou subit e pep oad, e pep condition ?\nPeur e vez æssa ar blanten da blega, pe pa ves yaouanq, pe pa ves deut da veza guesen ? Ar passionou, ar viçou fall a gresq ho ners, a bouls er galon griziennou dounn oc’h dounna, hac a rent parconseqant dificilloc’h conversion ar galon var-zu Doue.\nDont a reont da veza qen naturel, ma consanter dezo eb remors ha ma lonqer ar vilim eus ar pec’het qer facil evel ma c’hever dour funtun.\nPiou a denno neuse an ene paour eus ar stad miserabl-se pehini ne sant qet ? Graç Doue ? Mæs Doue en deus merqet da bep-unan e lod a c’hraçou.\nPeur e recefot an diveza ? Abuzet oc’h eus, dija eus a veur a hini.\nNa dardit mui d’en em reï da servich an Autrou-Doue, gant aon, pa falvesfe deoc’h distreï ountan goude beza great goab hac insultet anezan, na goumerfe ives e dro.\nUn douar pehini a ev ar glis hac ar glao pere a gues alies varnezan ha ne brodu qet a froues, hac a brodu er c’hontrol spern ha dres, a so reprouvet ha tostic da veza milliguet.\nChetu an imach eus an ene n’en em ro qet abred da servich Doue.\n↑ Ps. 44. 12. 13.\nAdtapet diwar « https://br.wikisource.org/w/index.php?title=Levr_Quenta_-_Chap._V.&oldid=110815 »\nKemm diwezhañ d'an 18 Kzu 2017 da 17:11\nKemmoù diwezhañ degaset d'ar bajenn-mañ d'an 18 Kzu 2017, da 17:11.


bevañ - Wikeriadur\n1.2.1 Doareoù-skrivañ all\n1.3 Furm anv-gwan\nMeneget er C'hatolikon (beuaff).\nDa geñveriañ gant ar verboù byw en kembraeg, bewa en kerneveureg.\nbevañ /ˈbeːvã/ verb gwan (displegadur)\nBezañ bev, chom bev.\n— « Petra, » eme ar briñsez, « ur c'horf hep ene ? Penaos e c'hellit-hu bevañ neuze ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)\nN'eo ket red kemer kement-se a boan evid kelou beva ha mervel e-neus an den d'ober war an tamm douar-mañ. — (Jules Gros, Le trésor du breton parlé Deuxième Partie, 1970, p. 45.)\nEvid kelou beva ha mervel e-neus an den d'ober war an tamm douar (patatez)-mañ. — (Jules Gros, Le trésor du breton parlé Deuxième Partie, 1970, p. 136.)\nEvid kelou beva ha mervel az-teus d'ober — ha mervel pa vo red — ne dalv ket ar boan dit ober gwad fall. — (Jules Gros, Le trésor du breton parlé Deuxième Partie, 1970, p. 249.)\nBeva beteg mervel az-teus d'ober — ha mervel pa vo red — ne dalv ket ar boan dit ober gwad fall. — (Jules Gros, Le trésor du breton parlé Deuxième Partie, 1970, p. 249.)\n— [...]... Mes ar c'hoant bevan pell a deu d'imp, ma teu hon buhe da zalvi Breiz-Izel. — (Erwan ar Moal, Pipi Gonto, Kemper, 1925, p. 181.)\nBevañ en ul lec'h bennak : bezañ o chom en ul lec'h bennak\n— [...]. Gwelloc'h eo bevan er baourante, gwelloc'h eo, mil gwech, mervel gant an naon, evit bevan e-kreiz ar madou, mar bent kiriek d'imp da goll hon ine. [...]. — (Erwan ar Moal, Pipi Gonto, Kemper, 1925, p. 67.)\nYun a veve gant e vamm-gozh en un ti paour, war gorre un dorgenn dizarempred. — (Jakez Riou, Geotenn ar Werc'hez ha danevelloù all, Al Liamm, 1957, p. 31.)\nBet e oa o vevañ er c'holonioù e-pad un tregont vloaz bennak. — (Abeozen, Pirc'hirin Kala-Goañv, Al Liamm, eil emb. 1986, p. 128.)\nBevañ a rae e-unan en ur blockhaus kozh goloet a zrez hag a raden. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 299.)\nBevañ evel ul lean: bevañ hep daremprediñ den.\ndoare-bevañ: an doare da vevañ\nbevañ /ˈbeːvã/ verb kreñv eeun (displegadur)\nReiñ peadra da vevañ, da zebriñ da un den; magañ un den.\nBevet mat out ivez ? — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 22.)\n- Ne c'houlennan ket beza pinvidik : gant m'am be peadra da veva va zorrad en o eas a zo a-walc'h [...]. — (G. MILIN, Gwechall-goz e oa..., Kemper, 1924, p. 86.)\n— « Penaos, a gav d'eoc'h, e c'hellfemp-ni beva Laouig er skol, hag e wiska ? [...]. » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 44.)\n— « [...]. Me va unan, daoust ha n'oun ket pinvidik, a zikouro ivez gwella ma c'hellin da veva ha da wiska ar paotr. — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 45.)\nAn dud o-devez c'hoant da veza bevet evel aotroune. — (Jules Gros, Le trésor du breton parlé Deuxième Partie, 1970, p. 45.)\nBremañ e vezer bevet kalz gwelloh evid gwechall. — (Jules Gros, Le trésor du breton parlé Deuxième Partie, 1970, p. 203.)\nRak Gab Lukaz, evit bevañ e dud, 'n devoa nemet an dek gwenneg a c'houneze bemdez. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 46.)\nEn doare-skrivañ etrerannyezhel e vez skrivet bewañ.\nen em vevañ\nbevañ diwar an aluzen\nC'hoant-dimeziñ ha bevañ pell O deus pep Yann ha pep Katell.\ngalleg : vivre (fr)\nkembraeg : byw (cy)\nkerneveureg : bewa (kw)\nsaozneg : to live (en)\nreiñ peadra da vevañ\ngalleg : entretenir (fr) (nourrir)\nAdtapet diwar « https://br.wiktionary.org/w/index.php?title=bevañ&oldid=316910 »\nDernière modification le 25 Mez 2021, à 08:39\nKemmoù diwezhañ degaset d'ar bajenn-mañ d'an 25 Mez 2021, da 08:39.


Pajenn:Ar Prat Rimadellou brezonek, 1911.djvu/150 - Wikimammenn\nPajenn:Ar Prat Rimadellou brezonek, 1911.djvu/150\nrien vras ; ar varc’hadourien, war gorf o roched c’hoaz, a zigore o staliou ; ar werzerezed leaz a lede o fodouigou tougn e-harz ar gwez ; bandennadou devezourien a dremene oc’h heja o diwreac’h, eur podig leun a rata pe a zouben ganto a-benn meren ; diskouez a reant eur plac’hig yaouank gwisket oll e gwenn hag a dreuze an hent. « Hizio ema Pask ar vugale, » eme unan.\n— « Ar baotrez koant ne vezo ket divezat, » a lavar unan-all. Mat e ra ! ar c’haera dervez eo eus ar vuez, ha n’oufe ket beza re hir ! »\nYann-Mari a yoa azezet ouz eun daol, dirak eun tamm hostaliri, oc’h eva eazen fresk ar beure, Klevet mat a reas ar c’homzou-ma. Dizale e welas o tremen diou baotrez-all gwisket i ve e gwenn ha koantik koant dindan o gouel mouselin, al levenez, ar glanded, ar zantelez o para wer o dremmou ; dont a reas kalz reou-all warlerc’h. Yann avat n’hellas ket kas eus e benn ar zonj eus ar Pask kenta.\n« Nanna, kredabl, a vije bet laouen hizio gant eur wiskamant evel-se !… Bah ! m’he c’haso da Zant-Ouen, d’an Tri-bez-kanol », evit n’he devezo ket re a boan spered ; eno e kavo friko ar pez a garo ».\n— « Sell ! Kerdrazen !… a hopas en eun taol daou vicherour gant o dilhad sul, o tont davetan. Asa, paotr paour, n’ec’h eus ket da zilhad kempenn ? Dre va feiz ! poent eo d’it finval, ha zoken, n’ouzomp ket ha ne vezo ket leun zac’h an iliz pa zigouezi… N’ouzout ket peger bihanik eo ? Ar re ne vezomt ket enni eun hanter-hur a-raok o deus da gaout aon da rankout chom er-meaz ! »\n— « Terri a rit d’in va fenn ! »\nAn daou zen a jomas alvaoet da zellet an eil ouz egile.\n— « Penaos ’ta, n’ez eez ket gant da verc’h ? »\n— « Gouzout mat a rit, mechans, emezan gant ruster ; n’eo ket bet darbet d’in beza a du gant ar veleien, hag an diotachou-ze… »\n— « A ! peoc’h avat, mar plij, va faotr !… An diotachou-ze a zo kouls d’it ha d’ar re-all. Emaon o nevez gwelet da verc’h gwisket e gwenn o sanka eur spilhen e gouel va hini-me. »\n— « Brao eo d’it… » Ha war gement-se Yann-Mari a jomas digor e c’hinou, e zaoulagad o para war eur baotrez e gwenn a deue warzu ennan o koms gant eur vignonez d’ezi.\n— « Petra ’n tanfoultr !… Asa, trei a ra va fenn war an tu gin en de-ma ; hi eo, m’hen tou ! ya, ya, Nanna eo !… »\nNanna oa zur, kaer evel eur werc’hez, eürus evel eun eal !\nAr baotrez kez a jenchas liou pa welas he zad ; kredi [a]\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/150&oldid=161275 »\nKemmoù diwezhañ degaset d'ar bajenn-mañ d'an 3 Mae 2020, da 11:58.


Pepin an Tort - Wikipedia\nPepin an Tort\nPepin an Tort, Pépin le Bossu e galleg, (war-dro 769-811) a oa mab henañ Karl Veur hag e serc'h Himiltrude. Roet e oa bet dezhañ anv e dad-kozh, Pepin Grenn. Disneuz ne oa ket, dremmet kaer e oa zoken, met abalamour d'ur c'hleñved e veze pleget e gein gantañ.\nAbalamour ma ne oa barrek da vrezeliñ ha marteze dre ma ne oa ket dimezet e vamm, ne oa ket da gaout madoù e-leizh digant e dad. Koulskoude e veze graet brav dezhañ gant e dad, hag enoret muioc'h eget e vreudeur yaouankoc'h. Paotr hegarat e oa Pepin el lez. Moarvat e vage un tamm esper da ren war-lerc'h e dad. Met ur c'hoariell aes e oa ivez d'an noblañsed a vage droukrañs hag a veze oc'h arabadiñ warnañ e oa bet graet droug d'e vamm pa oa aet Karl da zimeziñ d'ur briñsez lombard, Desiderata.\nE 780 e voe dishêrezhet Pepin gant e dad, ha badezet e drede mab, Karloman, hag adanvet Pepin.\nUn arouez e oa an anv-se: hini Pepin Grenn, tad Karl Veur, e oa, hag a oa da dremen d'ur mab hervez ar c'hiz frank, ha d'ur mab a dle ren evel e dad-kozh. Marteze e c'haller gwelout aze levezon Hildegard, mamm Karloman, a glaske lakaat he mab da uhelaat diwar-goust mab serc'h he fried.\nAotre en doe Pepin da chom el lez, ha derc'hel a reas e dad d'e enoriñ dreist e vreudeur. Mignon e oa d'an noblañsed drouklaouen a roe ton d'e zroukrañs ouzh e vreudeur, hag e 792 e voe un toullad konted o terc'hel warnañ ken e kemeras penn o emsavadeg. Mennet e oa an emsavidi da lazhañ Karl, e wreg Hildegarde, hag he zri bugel. Neuze e rojent ar gurunenn da Bepin, a gave dezho e vije ur vergodenn aes da c'hoari ganti. D'an deiz lakaet e lavaras Pepin bout klañv, evit mont da gaout an iriennerien. Hogos e voe dezho dont a-benn eus o gwalldaol. Met un diagon lombard anvet Fardulf a ziskulias an irienn.\nUr vodadeg veur a voe dalc'het gant Karl e Regensburg da varn an dreitourien. Holl e oant kavet kablus, ha gourc'hemennet e voe o lakaat d'ar marv. Karantez a-walc'h en doa Karl ouzh e vab henañ rak kemmet e voe kastiz Pepin.\nKraouiet e voe en abati Prüm e 792 goude bet oc'h en em sevel a-enep d'e dad impalaer e 791. Eno e vevas evel manac'h un 20 vloaz c'hoazh.\nUr fentc'hoarigan anvet Pippin (hervez e anv e saozneg) diwar-benn e vuhez, zo bet krouet e Broadway , ha n'eus ket nemeur a dra diazezet war an istor ennañ.\nWinston, Richard (1954). Charlemagne: From the Hammer to the Cross. Indianapolis, Indiana: Bobbs-Merrill.\nAdtapet diwar « https://br.wikipedia.org/w/index.php?title=Pepin_an_Tort&oldid=1867321 »\nDernière modification le 6 Meu 2020, à 15:53\nKemmoù diwezhañ degaset d'ar bajenn-mañ d'an 6 Meu 2020, da 15:53.


Timbroù Afrika ar Reter alaman - Wikipedia\nTimbroù Afrika ar Reter alaman\nLest-bale gant siell Lindi - 1901\nTimbr 10 pesa war 20 pfennig - 1893\nAnavezet e oa dindan anv Afrika ar Reter alaman (« Deutsch-Ostafrika » en alamaneg) un tiriad trevadennet gant an Impalaeriezh alaman etre 1880 ha 1918 hag a vod bremañ broioù Burundi, Rwanda ha darn vrasañ Tanzania.\nE 1893 ez eo lakaet e gwerzh an timbroù kentañ evit ar vro, dre soulgargañ re an Alamagn gant an alc’hwez « Deutsch-Ostafrika » hag un dalvoudegezh e pesa. E 1900 eo krog ar velestradurezh da embann timbroù gant tresadenn al lestr-bale « Hohenzollen », rummad anavezet en holl drevadennoù alaman. Tra ma sav talvoudegezh-prenañ an timbroù e « pesas » ha roupi (64 pesa = 1 roupi) e lenner ur priz e « heller » war ar rummadoù moulet e 1905 (100 heller = 1 roupi).\nE dibenn 1914 ez eo aloubet Enez Mafia gant arme ar Rouantelezh-Unanet. Dindan hec’h aotrouniezh e soulgarger G.R. MAFIA pe G.R. POST 6 CENTS MAFIA an timbroù alaman pe re an India saoz (e 1915-1916).\nEtre 1917 ha 1921 e kavomp timbroù Afrika ar Reter saoz soulgarget “G.E.A.” hag a dalv “German East Africa” (“Afrika ar Reter alaman”), embannet gant ar postoù saoz. 25 timbr zo en holl.\nDiouzh o zu, ar Velgiz a laka er-maez timbroù Kongo Velgia e-barzh an tiriad ac’hubet gante e 1916. Soulgarget int gant an anv “RUANDA” pe “URUNDI”. N’int ket gwall implijet avat. Un eil rummad zo soulgarget gant ur meneg divyezhek "EST AFRICAIN ALLEMAND / OCCUPATION BELGE / DUITSCH OOST AFRIKA / BELGISCHE BEZETTUNG."\nDismantret eo trevadenn Afrika ar Reter alaman gant Feur-emglev Versailhez, sinet e 1919 evit diazezañ frammoù nevez Europa goude reuz ar Brezel-bed kentañ. Rannvro ar c’hornog zo roet da vBelgia hag adanvet Ruanda-Urundi, bro gKionga e su ar Stêr Romvuma zo profet da bPortugal ha staget ouzh trevadenn ar Mozambik, ha ar peurrest eus ar vro zo fiziet er Rouantelezh-Unanet. Tanganyika e vezo diwar vremañ.\nGwelout : Timbroù Afrika ar Reter saoz\nGwelout : Timbroù Ruanda-Urundi\nGwelout : Timbroù Tanganyika\nAdtapet diwar « https://br.wikipedia.org/w/index.php?title=Timbroù_Afrika_ar_Reter_alaman&oldid=1846568 »\nAfrika ar Reter alaman\nKemmoù diwezhañ degaset d'ar bajenn-mañ d'an 23 Gwe 2019, da 16:27.


Pajenn:Le Clerc - Ma beaj Jeruzalem, 1902.djvu/42 - Wikimammenn\nPajenn:Le Clerc - Ma beaj Jeruzalem, 1902.djvu/42\nmadelez an Au. Doue hag an Itron Varia. Ha n’eo ket hep gwir : karout a reaz anê dreist pep tra en e vue. En o goude, avad, e karas, a greiz kalon, e vro Breiz, gant he yez, ar brezonek. Diskleriet eo ze er girio-man a lenner war e vin-be en bered Runan : « Doue ha ma Bro ! »\nEur oetur a gemeromp c’hoaz evid gonid amzer : Iliz koz kouent Sant-Viktor, eman enni be sant Lazar, eskop kentan Marseilh, a welomp ’n eur dremen. Neuze ec’h eomp da di daou pe dri varc’hadour ’vit prenan ’pez hon deuz ezom : gant poan e treuzomp kreiz kær, læc’h ma kaver dre-holl tud ha kirri e-leiz. Koulskoude ’benn\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/42&oldid=107735 »\nKemmoù diwezhañ degaset d'ar bajenn-mañ d'an 15 Gwe 2017, da 16:23.


Etrereizhadezh - Wikipedia\nImplijet e vez an nevezc'her etrereizhadezh evit komz eus tud hag a vez ganet gant perzhioù biologel (da skouer dreist-holl organoù genel) ha ne glotont ket gant ur reizh nemetkene, pe gourel pe benel.\nPa gomzer eus tud eo gwell implijout an termen neptu-mañ kentoc'h evit hermafrodit pe divreizhadezh bet krouet gant ar viologourion tro-dro da 1809 evit deskrivañ plant (ha war-lerc'h loened ivez) gante organoù genel gourel ha benel war un dro.\nHervez studiadennoù bet kaset da benn e 2000 betek 1% eus an holl vugale a c'hellfe bezañ ganet gant ul live etrereizhadezh uhel pe uheloc'h ha gant 0,1%-0,2% e vefe disklaer penn-da-benn o reizh.\nOuzhpenn an organoù genel e vez implijet ar genoù evit divizout hag-eñ an den-mañ'r-den a zo gourel pe gwegel e/he reizh rak peurliesañ e vez kavet ar c'hromozomoù XY gant ar c'hourel ha XX gant ar maouezed. E gwirionez avat eo luzietoc'h an traoù rak meur a daore kromozomoù all a c'hell bezañ, da skouer :\nAzoniad Turner: XO\nAzoniad metabenel: XXX\nAzoniad Klinefelter: XXY\nAzoniad Jacob: XYY\nAzoniad de la Chapelle: gour XX\nAzoniad Swyer: maouez XY\nAn doare ma vez sellet ouzh an dud etrereizhel a gemm a sevenadur da sevenadur: e lec'hioù zo e vz graet an trede rev oute met peurliesañ, evel en Europa, e vez klasket e mod pe vod o lakaat da glotaat gant unan eus an div rev (gourel pe benel) hervez reolennoù ppe kevredigezh.\nAlies e vezont oberataet daoust ha man n'eo ket ezhomm seurt oberatiadennoù evit o yec'hed. Muioc'h-mui e vez savet a-enep da seurt pratikoù gant tud etrereizhel ha pouezet e vez gante evit ma vefe anaouet daoreoù etrereizhadezh par d'an div reizhadezhoù nemete bet degemeret gant ar gevredigezh betek-hen.\nLec'hienn dispar hag aes da gompren (e saozneg)\nKevredigezh evit tud etrereizhel (Stadoù-Unanet\nKorfoù evel hon\nAdtapet diwar « https://br.wikipedia.org/w/index.php?title=Etrereizhadezh&oldid=1943203 »


luc'hskeudennet e 1971.\nJosip Skoblar, bet ganet d'an 12 a viz Meurzh 1941 e Privlaka (Dalmatia, Rouantelezh Yougoslavia d'an ampoent), a zo bet ur melldroader etrebrodael yougoslaviat aet da c'hourdoner war-lerc'h e amzer c'hoarier (argader e bost dezhañ war an dachenn).\nKroget er c'hleub NK Zadar ( Yougoslavia) e 1958 e paouezas gant e vicher e hini NK Rijeka ( Yougoslavia) e 1977 goude bezañ c'hoariet evit :\n1959-66 : OFK Beograd ( Yougoslavia),\n1966-69 : Hannover 96 ( Alamagn ar C'hornaoueg),\n1966-67 ha 1969-75 : Olympique de Marseille (OM) ( Bro-C'hall).\nDiv wech ha tregont e tougas krez e skipailh broadel ha lakaet unnek pal e-barzh gantañ etre 1961 ha 1967. Kemer a reas perzh e Kib vell-droad ar bed 1962 ma voe ranket skipailh Yougoslavia da drivet.\nE-pad ar c'houlzad 1970-71, d'ar mare ma ranne linenn argadiñ an OM a-gevret gant ar Svedad Roger Magnusson (1945-) hag ar Gall Charly Loubet (1946-), e voe plantet pevar fal ha daou-ugent (ha paket ar Votez aour Europa war un dro) gantañ. Chomet eo rekord ar brasañ niver palioù merket gant ar memes c'hoarier a-hed ur c'houlzad e Kampionad mell-droad Frañs betek-hen !\nE ditloù[kemmañ | kemmañ ar vammenn]\n1961-62 : gounenezet Kib mell-droad Yougoslavia evel c'hoarier e Beograd,\n1965-66 : gounenezet Kib mell-droad Yougoslavia evel c'hoarier e Beograd,\n1970-71 : gounezet Kampionad mell-droad Frañs evel c'hoarier e Marselha,\n1971-72 : gounezet Kampionad mell-droad Frañs ha Kib mell-droad Frañs evel c'hoarier e Marselha.\nMicher Josip Skoblar war al lec'hienn FootballDatabase.eu.\n↑ Prestet gant Hannover 96.\n↑ Dalc'het e Chile adalek an 30 a viz Mae betek ar 17 a viz Mezheven 1962.\n↑ Trec'h e oa bet skipailh Brazil warnañ 4-2 da-geñver an hanter-c'hourfenn.\nAdtapet diwar « https://br.wikipedia.org/w/index.php?title=Josip_Skoblar&oldid=1822234 »\nKemmoù diwezhañ degaset d'ar bajenn-mañ d'an 10 Gen 2019, da 18:51.


Meven Mordiern - Wikipedia\n29 a viz Here 1878\n4 a viz C'hwevrer 1949\nE labour gant Frañsez Vallée war ziorren ar brezhoneg\nReun ar Rouz (René Le Roux), anavezetoc'h dindan e anv-pluenn Meven Mordiern, zo ur skrivagner brezhonek hag ur yezhour gouiziek war ar brezhoneg hag an hengeltieg. Ganet e voe d'an 29 a viz Here 1878 e Bourdel ha mervel a reas d'ar 4 a viz C'hwevrer 1949 e Kintin. Bet e oa eus krouerien ar brezhoneg unvanet hag arnevez, a-gevret gant Frañsez Vallée.\n2 Emgav gant ar Gelted hag ar brezhoneg\n3 Pouez oberenn Meven Mordiern war ar brezhoneg skrivet da vare Gwalarn\nMab d'ur mezeg eus an arme e oa Meven Mordiern. Mont a reas e dad war e leve en e vro c'henidik, tost da Vendôme, pa oa babig c'hoazh. Ne oa ket liammet Meven Mordiern gant Breizh tamm ebet. Pa oa 13 vloaz ez eas d'ober e studioù e rannvro Pariz. Goude bezañ bet el lise Condorcet ez eas da Londrez e-pad ur bloavezh. Betek marv e vamm e chomas e rannvro Pariz hag enrollet e oa, e-pad ar Brezel bed kentañ, evit leuniañ ar bagonioù a veze kaset d'an talbenn.\nEmgav gant ar Gelted hag ar brezhonegAozañ\nE 1920, pa gollas e vamm, e tivizas mont da chom da Borzhig pa oa dija 42 vloaz hag en doa kalz a arc'hant war-lerc'h e dud. Entanet e oa bet gant istor ar Gelted kozh hag e kave dispar bezañ gouest da zeskiñ unan eus ar yezhoù keltiek a oa bev c'hoazh. Studiañ a reas ar brezhoneg muioc'h evel un danvez-studi eget evit e gomz gant tud ar vro. Dont a reas da vezañ un arbennigour war sevenadur ar Gelted hag ur c'heltiegour gouiziek-meurbet. Seblantout a rae dezhañ e oa e gefridi adsevel ar brezhoneg betek ober anezhañ ur yezh a live uhel evit ur vro arnevez. Kregiñ a reas da genlabourat gant Frañsez Vallée a droas e brezhoneg 12 levrig savet e galleg gant Mordiern hag embannet etre 1914 ha 1924 dindan an talbenn "Notennou diwar-benn ar Gelted koz". Pa zivizas mont da Vreizh e tibabas chom e kêriadenn Sant-Elouri e-barzh parrez Porzhig, pa oa nepell diouzh annez Frañsez Vallée hag hini ar c'heltiegour Emil Ernod.\nGant diskar talvoudegezh al lur-gall e voe rivinet Meven Mordiern hag e renas bloavezhioù diwezhañ e vuhez er baourentez vrasañ. Mervel a reas en ospital Kintin d'ar 4 a viz C'hwevrer 1949, ha douaret e voe e Sant-Brieg, e-kichen e vignon François Vallée, a-drugarez da vrokusted an itron Sant-Pêr, prenet ganti bez an Ao.David (breur an eskob) a oa vak.\nEmañ e vez e bered kornog Sant-Brieg.\nPouez oberenn Meven Mordiern war ar brezhoneg skrivet da vare GwalarnAozañ\nUn pouez bras en deus bet oberenn Meven Mordiern war ar brezhoneg arnevez. Kemeret en doa ar boaz da weladenniñ Frañsez Vallée en ur ober (war droad a-wechoù) an hent etre Porzhig ha Sant-Brieg div wech ar sizhun. A-wechoù e teue Emil Ernod da labourat ganto ivez. Degaset en deus e ouiziegezh vras war ar yezhoù keltiek evit reiñ harp da Vallée da sevel e c’heriadur bras galleg-brezhoneg. Degaset en deus ivez d'ar Walarnerien, Roparz Hemon en o zouez, kinnigoù e-leizh evit krouiñ ar gerioù teknikel a vanke d'ar brezhoneg. Skrivañ a rae da veur a genskriver ne c'hellfe ket ar brezhoneg padout ma ne zeufe ket da vezañ ur yezh vodern a zispakfe kavadennoù nevesañ koulz hag ar prederiadennoù a zo bet e-doug an amzerioù kent. Ne felle ket dezhañ doujañ da sevenadur ar pobloù estreget ar Gelted, an Arabed, an Indeziz hag ar Sinaiz, an holl dostoc'h ouzh an Natur hervezañ.\nSketla Segobrani. 3 levr moulet e ti René Prud'homme. Sant-Brieg, 1923, 3 levrenn (asambles gant Frañsez Vallée, Emil Ernod) skeudennoù gant James Bouillé.\nHunvreou Sant-Helori (1935-1938)\nNotennou diwar-Benn ar Gelted Koz : O Istor hag o Sevenadur Paris, Ed. de Bretagne - 1944 (a-gevred gant Frañsez Vallée)\nNotennou diwar-Benn ar Gelted Koz o istor hag o sevenadur. Dastumet hag urziet gant Meven Mordiern ha lakaet e brezoneg gant Abherve. Paris : Edition de la Bretagne, 1946.\nTalar an Hoc'h, Preder, 1964.\nIstor eur c'halvedigez, Mouladurioù Hor Yezh, 1986.\nEñvoriou bugeliez. Mouladurioù Hor Yezh, 1983. (levrig 46 p. ennañ).\nEnvorennou bugeliez Lodenn 1, Mouladurioù Hor Yezh, 1986\nEnvorennou bugeliez Lodenn 2, Mouladurioù Hor Yezh, 1987\nAn ti e Gwiler : ar Vertelotierenn nepell diouz Gwenngen, Loer-ha-Cher (1882-1891). In : Hor Yezh, n°205, 1996.\nEnvorennoù bugeliezh. In : Hor Yezh, n° 205, 1996.\nE fealded va c'houn hag e padelezh va c'harantez. Lesneven, Hor Yezh, 2001.\nJules Verne, An dorrerion-vlokuz, In : Ar Gevnidenn, n°1, n°2 (1971), n°3, n°4., adembannet e 1992 gant An Here.\nAl Liamm, niv. 14, Mae-Gouere 1949\nAdtapet diwar « https://br.wikipedia.org/w/index.php?title=Meven_Mordiern&oldid=1917737 »\nKemm diwezhañ d'an 2 Kzu 2021 da 06:15\nKemmoù diwezhañ degaset d'ar bajenn-mañ d'an 2 Kzu 2021, da 06:15.


KLEIZHENN - R06 - BreizhVOD\nKLEIZHENN – R06\nKas a ra Cadi pelloc’h ar soñj n’eo ket an den mat a oa bet kondaonet evit muntr Anna Williams. Met, tra m’emañ oc’h atersiñ Endaf Elwy, e krog hemañ da bennfolliñ ha da goll e skiant, hag e rank Cadi mont kuit hep an disterañ roud. Bet eo gwellañ mignonez Megan er post da ziskleriañ he diankadenn. Soñjal a ra da Gadi e c’hellfe bezañ bet skrapet hi ivez. Klask a ra Megan skoazell digant Nia evit achapañ kuit, met e ra tro wenn. Mont a ra an enklask war-raok hag e teu war wel e c’hellfe ar skraper bezañ bet kenlabourer da Endaf Elwy ha kenskoliad da William Parry.\nSavet gant Ed Talfan, Mark Andrew ClarkGant Anna Duval-Guennoc, Aziliz Bourges, Bleuenn Ar Borgn, Erell Beloni, Goulwena An Henaff, Jean-Mari Ollivier, Jean-Yves Kervarc’hec, Jisel Ar Gurudeg, Klet Beyer, Line Calvez, Loeiza Beauvir, Lors Jouin, Manu Mehu, Marion Gwenn, Nolwenn Korbell, Quentin Morvan, Riwal Kermarreg, Tangi Daniel, Tangi Merien, Tifenn Lineatte, Yann-Herle Gourves, Ylva Fowler\nKLEIZHENN - R08


Tarzhadenn nukleel war ur gêr, sell arzel.\nDistrujoù e Nagasaki\nJudgment Day (brezhoneg: Deiz ar Varn), berraet e J-Day, zo un termenadur implijet e bed ar frañchiz Terminator evit ober anv eus an devezh ma'z eo deuet Skynet (un urzhiataer) da vezañ emren hag a voe kroget gantañ da lazhadegañ Mab-den en ur bannañ misiloù nukleel war Amerika, Rusia hag ar bed dre vras. Tri miliard a dud a voe lazhet war an taol.\nJohn Martin, taolenn The Destruction of Sodom and Gomorrah, 1852\nSarah Connor eo ar vaouez kentañ he dije bet klevet komz eus an darvoud-se e 1984 dre Kyle Reese, ur soudard deuet eus an amzer da zont evit difenn anezhi rak ur robot lazher Terminator.\nDeiziad[kemmañ | kemmañ ar vammenn]\nAn deiziadoù a gemm hervez obererezhioù ar Rezistañs denel o veajiñ en amzer evit klask paouez gant Deiz ar Varn a-raok ma vefe anezhañ. Ne ra forzh obererezhioù ar Rezistañs denel ar brezel nukleel a vez ha Skynet a grog ur brezel garv a-enep an holl denelezh.\n1997 (Terminator 2: Judgment Day): Ar wech kentañ ma vez embannet un deiziad resis d'an Deiz roet eo gant Sarah Connor hag an Terminator T-800 eo an 29 a viz Eost 1997. Ar rouedad difennerezh stadunanat Skynet a zo deuet da vezañ emren da 2:14 goude merenn, enaouet e oa bet d'ar 4 a viz Eost 1997. Kroget e vez gant ar rouedad difenn da bannañ misiloù nukleel war Rusia hag a seblant bezañ bet graet ar memes-tra o kregiñ ur brezel nukleel.\nAn Apokalips taolenn gant Albert Goodwin e 1903\n2003: Hervez Terminator 3: Rise of the Machines hag ar romant "Terminator Salvation: Cold War" ez eo d'ar 25 a viz Gouhere 2003.\n2004: Dre ma z'eo bet distrujet lec'h pennañ Cyberdyne gant Sarah Сonnor, John Connor harpet gant an T-800 er film Terminator 2: Judgment Day, deiziad an Judgment Day a zo fiñvet d'ar 25 a viz Gouhere 2004, 6:18 goude merenn. an T-850 er film a embann ez eo dibosubl e vefe paouezet gant Devezh ar Varnadenn ne ra forzh petra a vefe klasket gant Mab-Den.\n2011: Er stirad skinwel Terminator: The Sarah Connor Chronicles, Deiz ar Varn a zo d'an 21 a viz Ebrel 2011. Skynet a zo sañset bezañ enaouet d'an 19 a viz Ebrel 2011.\nAdtapet diwar « https://br.wikipedia.org/w/index.php?title=Judgment_Day&oldid=1795555 »\nKemmoù diwezhañ degaset d'ar bajenn-mañ d'an 25 Mae 2018, da 17:21.


Buhez ar Zent. pages 124, 125, 126. Encyclopédie Marikavel.\nTrizekvet devez a viz C'houevrer\nEskob Alexandri ha Doktor eus an Iliz ('"-445)\nsant Sirill a oa niz da Deophil, eskob Alexandri, hag a oe savet ha skolaet dindan daoulagad e eontr. Pa varvas, er bla 412, e oe hanvet da vont en e blas. Epad an daou vla lh tregont ma oe eskob, Sirill an evoe gwalc'h e galon da c'houzanv, ha dalc'h-mat da stourm. Pa veze deut a benn da rei lamm d'eur rumm enebourien, eur rumm-all a zave en e eneb, kerkent.\nDa gentan, judevien Alexandri, o welet e vihanae bemde o niver hag e kreske hini ar gristenien, a yeas en kounnar eneb ar re-man; o gwaskan rent, bep gwech ma kavent an tu.\nSirill o fedas da lezel e dud en peuc'h, mes elec'h terri d'e, e gomzou na rejont nemet o lakat da gounnari gwasoc'h-gwaz, ha, dre zindan, en em glevjont da lazan holl gristenien kêr. Evit en em anaout, o devoa kemeret, da verk, eur bizaou kroc'hen palmez. Eun nozvez eta, eur youc'haden skiltrus a dregarnas : « An tan en iliz ! An tan en iliz ! » Ar gristenien, o klevet eun hevelep kelou, a redas; mes pôtred an emglev a oa en em guzet er ruzelennou tenvalan hag enkan eus kêr, ha kement hini ne zouge ket ar bizaou kroc'hen palmez a veze mouget, pa goueze etre o daouarn. Da c'houlou-de, e oa eur skrij gwelet an darvoud digouezet epad an noz. Ne zalejor ket da anaout ar re o devoa grêt an tôl, hag ar gristenien, d'o zro, a zailhas war ar judevien, a lazas meur a hini, ha Sirill a harluas ar re-all.\nAn Novasianed, heretiked hag a oa kalz re striz en ken ver ar bec'herien, a rê muioc'h a zroug c'hoaz d'ar gristenien, dre o geier, evit ar judevien, dre o lazerez. Sirill a reas kemer o listri sakr ha serri o ilizou. Orest, gouarner Alexandri, a gredas e rê an eskob re e vestr en kêr, hag a gasas klemm d'an impalaer en e eneb.\nSirill a skrivas d'e dro, hag en Konstantinopl e oe kavet mat e oberou.\nPrest goude, eur baganez, brudet dre he gouiziegez, Hypatia he hano, tamallet da viret ouz Orest d'en em glevêt gant Sirill, a oe lazet gant ar gristenien. Ar bec'h a oe laket, en e bez, war diskoa an eskob ; mes en Konstantinopl, an impalaer Theodoz hen c'havas didamall adarre.\nEn bla 430, e tigoras eur stourmad a badas daou vla, hag a lakas war e hano eul lufr ha na gollo biken. Eur prezeger kaer hag eun den lorc'hus, e hano Nestorius, a oa neuze eskob en Konstantinopl. Fazian a reas en e gelennadurez, o lavaret ne oa Jezuz-Krist, pa oe laket er bed gant ar Werc'hez Vari, nemet eun den, a renas avat, eur vue ken dispar, ma teuas, abalamour da ze, Mab Doue da chom ennan.\nHerve Nestorius, an Itron-Varia, Mamm d'an den m'eo ar C'hrist, n'eo eta, en doare ebet, Mamm da Zoue.\nSirill, pa glevas kemend-all, a skrivas da eskob Konstantinopl da ziskouez d'ezan e fazi ha da glask e c'honid dre gaer.\nMes Nestorius ne blegas ket.\nEskob Alexandri a gasas an afer da Rom, hag ar pab a gondaonas kelennadurez eskob Konstantinopl.\nNeuze, an holl eskibien a oe digemennet d'eze 'n em vodan en Ephes, da varn, dirak an nenv hag an douar, ar greden neve an evoa c'hoant eskob Konstantinopl da digas en Iliz.\nTriouec'h ha nao-ugent eskob dastumet en iliz Santez-Mari en Ephes, d'an 23 a vezeven 431, a gondaonas ar greden neve, hag a embannas e oa Jezuz-Krist Doue, kerkent ha ma oa den, hag e oa eta ar Werc'hez, en gwirione, Mamm da Zoue, p'eo gwir he devoa laket er bed eur Mab hag a oa Doue. Abarde oa, pa oe douget ar varnedigez-ze; mes dal ma oe klevet, youc'hadennou skiltrus ha laouen a strinkas eus kalonou Epheziz : «Gloar da Zoue ha d'e Vamm, ar Werc'hez ! Enor d'an eskibien o deus diskaret enebour an Otrou Krist ! »\nHa pa deuas an eskibien er-mêz eus an iliz, an dud, a vil-vern, goleier gante, o diambrougas betek o lojeiz. An tier a oa sklerijennet, an itronezed kristen a zêve c'houez vat, en listri arc'hant, dre ar ruiou.\nJezuz-Krist, an den-Doue, bet grêt dismeganz warnan, a ziskoueze e c'hloar en noz santel-ze. Mes Nestorius ne blegas ket.\nTorret e oe eus e garg. An impalaer Theodoz a reas dêvi e skridou hag e zerri en eur manati. Ac'hane ec'h eas da vervel en eur vro goue !\nSirill, difennour an Iliz, a varvas, an enor war e hano; hag ar zantelez en e ene, d'an 28 a viz genver 445.\nAn ourgouilh a zo eur garante direiz an eus an den evitan e-unan. Eur c'hlenved eo hag a ra d'an den kouezan er follente, rak n'eus ket a dud ken foll evel ar re a 'n em vag gant avel ha moged.\nKouezan rer en ourgouilh, en meur a zoare : o vezan re stag ouz an doare da welet an unan; o kaout re a fizianz en hon nerz, en hon galloud hag en hon gouiziegez hon unan; o vezan dalc'h-mat o 'n em veuli; o kaout mez o c'houlenn ali eun all; o 'n em ziskouez santeloc'h ha barrekoc'h eget ne ver en gwirione.\n« Tud a zo, eme sant Fransez a Zal, hag a ve lorc'h enne abalamour m'emaint war eur marc'h brao, abalamour m'o deus eur bluen ouz o zog, abalamour m'int gwisket kaer; re-all, abalamour m'o deus baro a c'hallont da rodellan, ha bleo a c'hallont da roudennan; re-all, abalamour ma ouzont dansal, c'hoari ha kanan; re-all, war digare m'o deus eun tamm deskadurez, a fell d'eze bezan enoret ha doujet gant an holl; re-all a denn lorc'h eus o gened hag a gred eo dleet da zellou an holl paran warne. »\nKernent se zo follente, « rak, eme sant Pol, petra ho peus ha n'ho pefe ket bet, ha ma ho peus-han bet, perak tennan gloar anezan ? »\nAn dud ourgouilhus a ra rukun da Zoue hag a zo kasaet gant o nesan. Pa gouezont, e kouezont ken izel m'o deve mil boan o sevel.\nDiskennomp en hon c'honsianz ; gwelomp penôs eman an treo ganimp, hag anavezomp evit mat pegen gwir eo lavar Mikêl an Nobletz :\nGloar an douar n'an eo netra.\nNemet tremen ebiou ne ra.


Digreizennañ : kas a ra Jean-Luc Bleunven ar preder war-raok : Jean-Luc BLEUNVEN\nDigreizennañ : kas a ra Jean-Luc Bleunven ar preder war-raok\nDa heul an emvod aozet e Plabenneg war an digreizennañ, lerc’h m’eo deuet 200 den, ez eus bet embannet ur pennad barzh a gazetenn Ya!, a gavoc’h amañ. Setu an destenn :\nDevezh Gouel Breizh, d’al lun 19 a viz Mae e Plabenneg en doa dibabet Jean-Luc Bleunven, kannad goueled Leon, aozañ un emvod foran kaset da benn gant Jean-Louis Le Corvoisier. N’eo ket ar wech kentañ da gannad Plabenneg aozañ seurt degouezhioù evit lakaat da eskemm tud ar vro kenetrezo war un tem resis. Da skouer, tro en deus bet da lakaat ar gaoz war al labour-douar dija.\nAn dro-mañ eta e oa anv eus an digreizennañ hag an efedoù en defe raktres ar gouarnamant e Breizh. Evit-se e oa bet pedet Jean-Pierre Le Mat, unan eus mouezhioù-aotreet ar Bonedoù ruz, hag en deus bet tro da zisplegañ petra oa al luskad-se, ha pouezet en deus dreist-holl war labour ar “cahiers de doléances” o deus kaset da benn. Da eil zo bet roet ar gaoz da vMona Bras, mouezh-aotreet UDB ha kuzulierez-rannvro. Displeget he deus e vez kinniget ganto, abaoe pell, digreizennañ ar stad c’hall ha sevel ur strollegezh ispisial evit Breizh, evel m’eo krog Jean-Jacques Urvoas, kannad Kemper ha prezidant Bodad al lezennoù er Vodadenn Vroadel, d‘ober. Amañ e oa, eñ ivez, hag en deus gellet reiñ e soñj ha sklaeraat e raktres. Da glozañ ganti zo bet roet ar gaoz da bPierre Maille, prezidant Kuzul-meur Penn-ar-Bed. Evitañ eo ar pouezusañ termeniñ mat ar galloudoù ha piv a ra petra. N’emañ ket a-enep cheñch an aozadur melestradurel, met d’e soñj e vefe ar gwellañ mont war-zu ur rannvro Kornôg bras gant Breizh, Broioù al Liger ha Normandi-Izel.\nGoude-se zo bet roet ar gaoz d’ar sal, ha puilh e oa ar goulennoù pe an evezhiadennoù, ken ez eus bet ranket astenn padelezh an emvod-foran evit klask reiñ ar gaoz d’ar muiañ a dud posupl. Amañ e oa bonedoù ruz evit degas da soñj an 11 pennaenn bet termenet ganto. Liesseurt-kenañ eo bet an eskemmoù. Peseurt galloudoù evit Breizh ? Penaos lakaat e pleustr ar mennozhioù bet eztaolet ? Hag anv zo bet, kalzik, eus adunaniñ ar vro hag eus ar yezh, he flas hag he statud e Breizh.\nDeuet e oa ivez labourerien bet e ti Gad e Lambaol-Gwimilio evit ober anv eus o raktres nevez evit al lazhti, “Lampaul Agro” e anv, hag an ezhomm da vezañ harpet gant dilennidi ar vro.\nReunion publique sur la décentralisation from Jean-Luc Bleunven on Vimeo.


Pajenn:Morvan - Buez ar Zent, 1894.djvu/627 - Wikimammenn\nPajenn:Morvan - Buez ar Zent, 1894.djvu/627\neuz da c’hortoz nemed eur maro kriz ha mezuz. » Kerkent Gorgoon a respountaz evithan he-unan hag evit Dorothee : « — Jezuz-Krist hor c’hennerzo dre he c’hras ; grit eta bolontez ho tad, mab ann diaoul ma’z oc’h.»\nAnn daou zant-ma a jomaz pell e palez ann impalaer Dioklesian heb diskouez d’ezhan oant kristenien. Evelse, eunn den, hag a zo e servich eur prins pe eur c’houarnamant hag a ra brezel d’ar relijion, a c’hell ober he zevosionou e kuz ha delc’her he blas keit ha ma ne vezo goulennet diganthan netra kountrol d’ar feiz pe gountrol d’he gous-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/627&oldid=137855 »


Yann Choucq - Wikipedia\nYann Choucq, bet ganet d'an 11 a viz Ebrel 1946 e Naoned, a zo un alvokad hag ur stourmer breizhat.\nTremen a reas un darn eus e amzer krennard (1955-1960) e Gwaskogn. Eno e teuas da vezañ emskiantek eus e vreizhadelezh.\nE Pariz edo etre 1960 ha 1976. Studiañ a reas e lise Lakanal Sceaux. Kemer a reas perzh e krouidigezh Kelc'h Keltiek Sceaux, Da Virviken. Emezelañ a reas er MOB e 1966. Kabaliñ a reas evit Pol Le Dore (Front Breton) e miz Mezheven 1968. Kemer a reas perzh gant Erwan Vallerie ha Yannick Jézéquel e skipailh Sav Breizh.\nE-keit-se e studie ar gwir.\nUnan eus krouerien Skoazell Vreizh eo bet e miz Genver 1969 gant Gwenc'hlan ar Skouezeg, Xavier Grall, Erwan Vallerie ha Bernard Audic.\nAlvokad e teuas da vezañ e miz Kerzu 1971. Degemeret e voe e skipailh Henri Leclerc. Alies e tifennas stourmerien vreizhat dirak al Lezioù-barn. Euskariz ha stoumerien bolitikel all ivez. Bet eo bet meur a wech en Amerika ar Su en anv Kevredad Etrebroadel Gwirioù Mab-den.\nEn em staliañ a reas e Naoned e 1976.\nE miz Meurzh 1980 e voe kastizet gant Lez-varn Kemper evit bezañ lavaret ne c'helle ket krediñ e vefe bet dieubet unan eus ar vanifesterien enep kreizenn Plougoñ peogwir e oa kar d'ur barner... Reuz bras a savas e-touez an alvokaded er C'hwec'hkorn a-bezh. Harz-labour e voe. Nullet e voe ar c'hastiz gant Lez-varn Galv Roazhon.\nEmezelañ a reas en Emgann e 1982. Sekretour broadel karget eus an darempredoù diavaez e voe e 1986 ha karget eus an aferioù etrebroadel e 1987. E 1986 e kemeras perzh e kentañ Emgav Broadoù Distad Europa.\nDont a reas da vezañ unan eus merourien Kreizenn Stummañ Alvokaded Tachenn Lez-varn Galv Roazhon en anv an alvokaded e 1986 ivez.\nPellaat a reas tamm-ha-tamm diouzh Emgann.\nE 1999 e voe e-touez sinerien Galv Karaez. Ober a reas war-dro komite Naoned ar Bodad evit an demokratelezh ha gwirioù mab-den.\nE 2007 e stourmas enep adaozadur al lezioù-barn raktreset gant ar gouarnamant. Ar bodad Gwiraourien Vreizh gantañ hag Yvon Ollivier evel mouezhioù aotreet a stourmas evit ma chomfe unvan Breizh, evel ma oa bet mil bloaz-pad, war dachenn al lezioù-barn.\nE miz C'hwevrer 2011 e kemeras perzh en Emgav Gwirioù a-stroll ar Pobloù e-kerzh Forom Sokial Dakar.\nAdtapet diwar « https://br.wikipedia.org/w/index.php?title=Yann_Choucq&oldid=1875604 »\nDernière modification le 18 Mae 2020, à 16:57\nKemmoù diwezhañ degaset d'ar bajenn-mañ d'an 18 Mae 2020, da 16:57.


Ger leun - Wikipedia\nE yezhoniezh e vez implijet an termen ger leun (saozneg: content word pe lexical word) evit komz eus gerioù gante ur ster dreze o-unan.\nGerioù gante ur perzh yezhadurel kentoc'h evit ur ster resis a reer oute gerioù goullo (saoz. function words), da skouer Araogennoù, Raganvioù, Stagelloù, gerioù-mell ha rannoùigoù.\nUr rummad gerioù digor eo hini ar gerioù leun, da lâret eo e c'hell bezañ krouet pe amprestet diwar yezhoù all nevezc'herioù a bep seurt a-hed an amzer, keit ha m'eo kloz rummad ar gerioù goullo, da lâret eo ne vez ket krouet gerioù goullo nevez.\nA-wezhioù e vez renket an estlammadelloù e-touez ar gerioù goullo daoust ma'z eus ur rummad digor anezhe.\nOuzhpenn an diforc'hioù e-keñver ar ster hag o mont en-dro e framm yezhadurel ur yezh e c'hell ar gerioù goullo ivez en em zerc'hel en un doare disheñvel diouzh ar gerioù leun e-keñver o ferzhioù fonologel, da skouer e saozneg n'eus nemet ar gerioù goullo a c'hell kregiñ gant ar son kensonennel [ð].\nAdtapet diwar « https://br.wikipedia.org/w/index.php?title=Ger_leun&oldid=1904493 »\nKemmoù diwezhañ degaset d'ar bajenn-mañ d'an 8 Mez 2021, da 06:49.


François Villon (a oa e anv gwir François de Montcorbier pe François des Loges, moarvat, 1431 - war-dro 1463) a oa ur barzh gallek hag a veve er XVvet kantved.\nGanet e voe e 1431 ha n'eur ket sur eus bloavezh e varv. La balade des pendus eo e oberenn anavezetañ, skrivet gantañ pa oa bac'het hag o c'hortoz bezañ krouget. Ne ouzer ket kalz a dra diwar-benn e vuhez. Lavaret a reer e oa ul lampon hag a voe toullbac'het meur a wech.\nGanet e voe e 1431, moarvat, e Pariz. Dre m'en doa kollet e dad, e voe fiziet gant e vamm baour en ur beleg anvet Guillaume de Villon, chapalan en iliz Saint-Benoît-le-Bétourné, e Pariz. Gant hennezh e voe kaset ar paotr d'ober studioù da vezañ kloareg. Tapout a reas ur vestroniezh e kevrenn an arzoù e skol-veur Pariz. Tamallet e voe dezhañ bezañ lazhet ur beleg en un tabut, e 1455. Kuitaat a reas Pariz neuze ha bevañ dindan guzh e-pad ur pennad. Er bloaz war-lerc'h e voe pardonet dezhañ, pa oa bet erbedet evitañ gant Guillaume de Villon. Diouzhtu war-lerc'h avat e voe tamallet dezhañ bezañ kemeret perzh en ul laeroñsi e Skolaj Navarra e Pariz. Mont a reas da guzh adarre ha bevañ etre 1456 ha 1461 e traoñienn al Liger.\nE 1461 e voe toullbac'het c'hoazh, met lezet e voe da vont un nebeud mizioù diwezhatoc'h. Distroet da Bariz e skrivas Le Testament, met harzet e voe ur wech ouzhpenn e 1462. Jahinet e voe ha kondaonet d'ar marv. Da neuze eo e voe skrivet La balade des pendus gantañ. Hogen torret e voe ar varnadenn gentañ e miz Genver 1463, distaolet e voe ar c'hastiz ha cheñchet e dek bloavezh forbannerezh diouzh Pariz. Kuitaat a reas Pariz e miz Genver 1463, moarvat. Ha goude ne gaver mui roud ebet eus Villon.\nN’eo ket kement-se stumm ar varzhoniezh a voe cheñchet gant Villon, met an danvez anezhi. Dilezel a reas ar garantez c’hwek ha seven ha kanañ meuleudi d’ar gorked, d’an druanted ha d’ar bailhardiezh. Met abalamour d’ar vuhez a renas, e kaver ivez tristidigezh ha keuz en e werzennoù.\nLa Ballade des pendus, embannadur Treperel, Pariz, 1500.\nBallade des contre vérités (1455 ?–1456 ?, Pariz)\nLe Lais (1457, Pariz)\nÉpître à Marie d'Orléans (deroù 1458, Bleaz)\nDouble ballade (deroù 1458, Bleaz)\nBallade des contradictions (deroù 1458, Bleaz)\nBallade franco-latine (deroù 1458, Bleaz)\nBallade des proverbes (Here-Du 1458, Vendôme ?)\nBallade des menus propos (Here-Du 1458, Vendôme ?)\nÉpître à ses amis (hañv 1461, Meung-sur-Loire)\nDébat du cuer et du corps de Villon (hañv 1461, Meung-sur-Loire)\nBallade contre les ennemis de la France (dibenn 1461, Meung-sur-Loire)\nRequeste au prince (dibenn 1461, Meung-sur-Loire)\nLe Testament (1461), ennañ Ballade des dames du temps jadis (1458-9)\nBallade de bon conseil (1462, Pariz)\nBallade de Fortune (1462, Pariz)\nLe jargon et jobellin dudit Villon (titl roet gant Levet, 1489, Pariz)\nCinq autres ballades jargonnesques (dornskrid Stockholm, goude 1477)\nBallade des pendus (dibenn 1462, Pariz)\nQuatrain (dibenn 1462, Pariz)\nLouanges à la cour (Genver 1463, Pariz)\nQuestion au clerc du guichet (Genver 1463, Pariz)\nTroidigezh e brezhonegAozañ\nGwerz ar re grouget, troidigezh gant Yann Blerger, Al Liamm niv. 16, 1949\nAdtapet diwar « https://br.wikipedia.org/w/index.php?title=François_Villon&oldid=1888138 »\nKemm diwezhañ d'an 16 Du 2020 da 21:04\nKemmoù diwezhañ degaset d'ar bajenn-mañ d'an 16 Du 2020, da 21:04.


Livouriezh - Wikipedia\nAl livouriezh a zo un arz neuziañ ma vez implijet evit neuziañ skeudennoù ha figurennoù dre lakaat tresoù livet war danvezioù liesseurt. Evit komz eus an teknikoù implijet e vez graet gant ar ger liverezh.\nGant livioù dourennek pe gludek pe gant traezhennoù karget gant lioù e vez klasket sevel un daolenn a c'hell bezañ priziet gant an arvesterien. Savet e vez livadurioù war gorreadoù plad hag ivez war pep seurt traoù digompez (delwennoù, listri, mogerioù kromm, karregoù).\nIstor al livouriezh[kemmañ | kemmañ ar vammenn]\nSellet ouzh ar pennad Istor al livouriezh\nKavet eo bet al livadurioù koshañ e Bro-C'hall er C'hev Chauvet hag e c'hellfent bezañ bet savet 32 000 bloaz zo. Bez ez eus gwiskadoù livioù hag engravadurioù. Al livioù a zo ar bouliermini ruz hag an du. Dispaket zo bet kezeg, leoned, bualed, mammouted, frikorneged hag tudennoù, ar re-se o chaseal peurvuiañ. E meur a vro eo bet kavet kevioù livet darn o mogerioù e Bro-C'hall, Spagn, Portugal, Sina, Aostralia, etc...\nLod a skiantourien a gred eo bet savet tud o chaseal hag al loened da vezañ tapet ganto evit ober ul seurt liderezh, blaz ar relijion warni, a gasfe muioc'h a chañs d'ar chaseourien.\nE sevenadurioù ar C'hornôg ez eus un doareoù hengounel ha kemplez gant al liverezh dre eoul hag an dourliverezh evel teknikoù pennañ. Er Reter, e vez graet dreist-holl gant al livioù-skrivañ (du pe e liv) gant hengounioù kemplez ivez.\nStiloù el livouriezh[kemmañ | kemmañ ar vammenn]\nArz ar gentidi\nEztaolouriezh goude diheverzouriezh\nAdtapet diwar « https://br.wikipedia.org/w/index.php?title=Livouriezh&oldid=1635766 »\nKemmoù diwezhañ degaset d'ar bajenn-mañ d'an 13 Ebr 2015, da 23:07.


Thomas Hardy (2 a viz Mezheven 1840 – 11 a viz Genver 1928) a oa ur skrivagner, romantour ha barzh, eus Bro-Saoz. Unan eus skrivagnerien anavezetañ al lennegezh saoznek eo.\nGanet e voe en Upper Bockhampton, ur gêriadenn vihan e-kichen Dorchester, e Dorset. Mañsoner e oa e dad. Lakaet e voe da labourat evel deskard gant un tisavour ha goude-se ez eas da Londrez da studiañ ar vicher-se.\nBarzhonegoù a skrivas Thomas Hardy a-hed e vuhez hag evitañ e tremene e romantoù war-lerc'h ar varzhoniezh. Ne skrive romantoù nemet evit gounit e vuhez. Met ganto e tapas brud. Tremen a ra e romantoù e mervent Bro-Saoz, er pezh a veze anvet Wessex gantañ, diwar anv ar rouantelezh kozh. E-touez e romantoù brudetañ emañ Far from the Madding Crowd (1874), The Mayor of Casterbridge (1886), Tess of the Durbervilles (1891) ha Jude the Obscure, e romant diwezhañ, embannet e 1895. Goude-se e paouezas Hardy da sevel romantoù. Ne skrivas mui nemet barzhonegoù, hag en o zouez The Dynasts, ur meurgan e teir lodenn deuet er-maez e 1904, 1906 ha 1908.\nMervel a reas Hardy e Dorchester. Interet e voe e ludu en Abati Westminster.\nLivriVox - Oberennoù Thomas Hardy\nAdtapet diwar « https://br.wikipedia.org/w/index.php?title=Thomas_Hardy&oldid=1694370 »\nKemmoù diwezhañ degaset d'ar bajenn-mañ d'an 18 Meu 2016, da 18:15.


Buhez ar Sent/1837/Frances a Baul - Wikimammenn\nBuhez ar Sent/1837/Frances a Baul\n◄ Huug Frances a Baul Mari Egyptianes ►\nAn eil devez a viz Ebreul.\nSANT FRANCES, A BAUL.\nAr Sant-mâ, guinidic eus ar Guær a Baul e Calabr, en em retiras abred en Deserz e pelec’h e cunduas ur vuez angeliq.\nAr brud eus e Santelez a reas da gals a dud dont d’e bidi d’o receo en e Hermitaich, evit disqui gantàn ar guir hent eus ar silvidiguez. Ar Sant en em gavas obliget da sevel ur Gouent evit gallout o logea oll, hac a roas dezo ur Reglen admirabl evit o cundui d’an huela perfection. Evelse eo e commanças an Urs santel eus an Tadou Minimet, pere, ouspen ar mortificationou bras a braticont, en em oblich dre Veu da ober bepret abstinanç a guiq hac a læz. Humilite ar Fondator santel a reas dezàn hènvel e Religiuset Minimet, ar pez a sinifi ar re distera, pe ar re viana eus an oll.\nAr Roue a Franc Loys, unecvet eus an hano-ze, dalc’het dre ur c’hlènvet ous pehini ne gave remed ebet, o veza clevet coms eus e Santelez hac eus e Viraclou, a c’hoanteas e velet, hac a reas e bidi da zont d’e gaout. An Den santel a reas meur a Viracl epad e veaich evit dont e Franç ; mæs lavaret a elleur penaus-e humilite e creis an oll enoriou a voe græt dezàn, ne voa quet ar biana eus e Viraclou. Ul Legat eus ar Pap ne vize quet bet recevet gant muy a enor eguet ma oue diguemeret Frances a Baul er Guær a Napl. Pa dremenas dre Rom, ar Pap en recevas eguis un Æl eus art Eê. Pa antreas er Guær a Borm e Provanç, pehini a oa affliget gant ar Vocenn, ar re glàn en em gavas pare. Recevet e voue e Franç evel un Den pehini a zeue abers Doue. Ar Roue gant e Brincet a zisquennas evit e ziguemeret, hac en recevas gant quement a enor hac a respet evel pa vise bet ar Pap. Ar Roue, en ur postur humbl, er pedas da bidi Doue da asten dezan e vuez.\nAr Sant a respontas gant ur Profet : Prinç bras, buez ar Rouane o deus e zermen evel hini ar re all : grêt hoc’h eus din dont amâ evit obteni deoc’h digant Doue ur vuez hiroc’h, ha Doue am digaç betec enoc’h evit ho tisposi da ur maro santel. Ar Roue, pehini en devoa bet bele neuse ur spount bras racar maro, a chezlaouas an Arrêt-se gant ur soumission quer bras ma voa soueset an oll. Goude beza reglet e afferiou, dre avis an Den santel, pehini a dremene gantàn diou pe deir heur bemdez, e varvas erfin etre e zivrec’h, gant ur resignation parfet da volonte Doue ha gant santimanchou caër a zevotion.\nMæs ar pez a so admirapla eo comportamant ar Sant bras-mâ, pehini a voa bepred quen humbl, quer paour, quen interior ha quer mortifiet e creiz an enoriou-ze, evel pa voa en e Hermitaich.\nHerfin en den Doue-mâ quen enoret ha quen humbl, ar Profet-mâ pehini en devoa gret quement a Viraclou, goude bezâ guelet e Urz fountet en Italy, e Franç, e Spain hac en Allemaign, admiret gant an oll bobl ha leun a vilidou, oc’h en em gaoul clàn, a reas da Yaou Amblit e sicour da vont d’an Ilis ; e pelec’h e coëssas hac e recevas ar Goumunion ; hac, o veza græt e zouguen d’e gampr, e varvas antronos da zez Guener ar Groas, er bloaz 1507, oaget a unnec vloaz ha pevar-uguent.\nE Gorf santel a chomas meur a zevez exposet en Ilis, evit countanti devotion ar bobl pehini a zeue e foul d’e velet. Da benn unnec devez goude ma varvas, e voe lequeet en e Vez, hac e oa quer fresq evel pa vise bet leun a vuez.\nMaximou Spirituel Sant Frances a Baul.\n1. Calon an den ne vezo biquen countant nac e repos ma ne d’e vertuzus ha devot.\n2. An hini pehini ne d’ê quet humbl, ne d’ê e guirionez na devot na vertuzus.\n3. O peguer bras ê Doue ! O peguer bihan ha peguer dister eo an den ! Mæs pa ze un Doue en em rentet bihan, pa ze en em humiliet hac en em aneantisset, pelec’h en em lacaï an den ?\n4. An humilite hac ar garantez a so an daou fondamant eus ar berfection gristen.\n5. En em gonsiderit bepret evel an diveza hac an distera eus an oll, ha mar digouez deoc’h lavaret quemense ac’hanoc’h hoc’h-unan, livirit-èn en ho calon abars e brononç a c’henou.\nAn humilite eo ar fondamant eus an oll verluziou, hac a denn pep seurt graçou eus an Eê. En em exerçomp eta er pratiq eus ur vertuz quen necesser ha quen avantaichus. Evit ma vezimp humbl, ne faut nemet antren enomp hon-unan, consideri hor fragilite, hor sempladurez, hon neant hac hor pec’hejou. Peguen dister ve ar santimant hor be ac’hanomp, ma sonchemp a barfetet e quemense, ha ni a grete neuse en em breferi d’ar re-all, na songeal memes e vemp couls hac int-y ? Neuse e teufemp d’en em zisprigeout hon-unan ; neuse e velfemp sclær penaus e vilitomp beza dispriget gant an oll, hac e soufremp a galon-vad an injuriou, pe da viana gant patiantet hac heb en em glem.\nAdtapet diwar « https://br.wikisource.org/w/index.php?title=Buhez_ar_Sent/1837/Frances_a_Baul&oldid=61930 »\nKemmoù diwezhañ degaset d'ar bajenn-mañ d'an 26 C'hwe 2014, da 18:38.


Abrege eus an Aviel/Chapistr 60 - Wikimammenn\nAbrege eus an Aviel/Chapistr 60\n◄ Evit ar 22 sul goude ar Pantecost Evit ar 23 sul goude ar Pantecost Evit ar sul diveza goude ar Pantecost ►\nEvit an drede Sul varn-uguent goude ar Pantecost.\nGOude un instruction gaër a reas Salver ar bed d’ar bobl, ur vreg pehini abaoue daouzec vloaz a voa clàn gant an divoada, a dostaas outàn a ziadrê hac a douchas ous bord e saë, o cridi parfet hac o lavaret enni e unan : mar touchàn hepquen ouz e saë, e vezin pare. Hor Salver a zistroas out-y, hac a lavaras dezi : va merc’h, ho per fizianç, ho feiz e deus ho rentet pare ; hac en heur-ze memes e voe yac’h ha dispos.\nAr vreg paour-mâ en em guef indign d’en em bresanti dirac Jesus-Christ ; ha dre e humilite e oblich Jesus Christ da drei out-hi. He guervel a ra va merc’h, rei a ra dezi an hano pehini a verq guella e vadelez evit-hi ; he assuri a ra e rendse pare, hac en effet e rentas dezi ar yec’het er moment-ze.\nPeguement a brofit a guef en ur dostaat ouzoc’h nep a ene ervad e baourente hac ho puissanç, e indignite hac ho misericord ! Eürus an hini a laca e oll fizianç enoc’h pa dosta ouz an trôn eus ho craç evit goulen sicour en e ezomou, consolation en e boaniou, pardon ha remission eus e bechejou ! Eürus an hini en em abandon d’ho Providanç, ha pehini en em repos voar ho madelez ! Netra n’e d’eo capabl d’e droubli, abalamour ma quef enoc’h ur protector oll-galloudec. Netra n’er chagrin, abalamour ne zesir nemet ar pez a fell deoc’h. Pep tra a erru hervez e volonte, abalamour ma zeo contant a guement a erru gantàn. Chom a ra e peoc’h epad an tourmant hac e creis ar persecutionou, abalamour ma oar ez oc’h e dad e bastor, e brotecteur, e refuich hac e nerz.\nBiscoas, va Doue, n’hoc’h eus abandonet, na birviguen ne abandonot ar re en em abandon evelse etre ho taouarn : quemer a ret ur sourcï special anezo, exauci a rit o fedennou, en em interessi a ret en o oll afferiou, scuilla a ret ho penediction voar o oll labourou, pourvei a rit d’o oll necessiteou.\nExaminit ho calon, ha guelit ha c’houi hoc’h eus ur fizianç dign eus a vadelez an Autrou-Doue.\nHa beza hoc’h eus-hu an oll fizianç a dleit da gaout en e brovidanç divin ?\nE gonsiderit a rit-hu evel ho tad hac ar guella eus an oll dadou ?\nHa recours hoc’h eus-hu dezàn en hoc’h ezomou quen spirituel quen temporel gant fizianç ur c’hrouadur ?\nPa hoc’h eus recours da Zoue, e ober a rit-hu gant santimanchou a humilite, oc’h anaout ho miser, ho paourentez, hoc’h indignite, oc’h anaout ne veritet graç na faveur ebet, mæs o lacaat ho fizians en e visericord hepquen hac e meritou Jesus-Christ.\nO va Doue, en em blijout a ret oc’h hon asista en hon oll ezomou, pa en em adressomp deoc’h gant ur guir fizians : commandi a ret deomp esperout ennoc’h, hon alya a ret da lacât ennoc’h hon oll fizians dre ar c’homsou dous ha consolant-mâ : Deut oll davedòn-me, c’houi pere a so poaniet hac affliget, ha me ho soulageo. O peguer bras eo ho madelez, mæs allas ! n’am eus quet he anavezeet mad bete vremâ ; ha chetu ar pez a so caus eus an neubet a fizians am eus bet ennoc’h. Va Doue, pardonit din ma faut, hac inspirit din santimanchou dign eus ho madelez infinit, evit ma em bezo hiviziquen recours deoc’h gant ur fizians parfet em oll poaniou hac em oll necessiteou : peguen agreabl ve neuse deoc’h va feden, ha peguement a c’hraçou na recefen-me quet !\nPa vez ouspen pevar Sul varn-uguent goude ar Pantecost, e quemerrot evit o ramplissa ar Meditationou goude ar Rouane, pere ne dint quet bet grêt er mare-ze.\nMar deus pemp Sul varn-uguent, e quemerrot an Aviel hac ar Veditation eus ar c’huec’hvet Sul goude ar Rouane.\nMar deus c’huec’h Sul varn-uguent, e reot ar Meditationou eus ar pempvet hac eus ar c’huec’hvet goude ar Rouane.\nMar deus seiz varn-uguent, e quemerot ar bevare, ar bempvet hac ar c’huec’hvet goude ar Rouane.\nMar deus erfin eiz varn-uguent, ret eo commanç dre an drede Sul goude ar Rouane, ha continui bete ar c’huec’hvet ; ha ne reot ar Veditation a so amâ varlerc’h, nemet d’ar Sul diveza goude ar Pantecost hac an tosta d’an azvent.\nAn Ilis a observ ar memes tra en oferen hac en ofiç divin.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_60&oldid=95060 »


Journal de Renaud Camus, jeudi 11 juillet 2019\ncréée le jeudi 11 juillet 2019, 19 h 02\nmodifiée le jeudi 11 juillet 2019, 19 h 04Plieux, jeudi 11 juillet 2019, cinq heures de l’après-midi. Le chien Vidocq va beaucoup mieux. Le traitement de la vétérinaire de Fleurance a eu des ~~~~~~~ ~~~~~~~~~~~~. ~~~~~ ~~~~~~ ~~~~~ ~~~, ~~~ ~~~~~ ~~~~~~~~~, ~~~~~~~~ ~~~~~ ~~~~~ ~~~~~~ ~~~~~ en promenade — ~~~~ ~~~~~~~~~~ ~~~ ~~~~ ~~~~~~~~ ~~~~~ ~~~~~~ ~~~~~~~ ~~~ ~~~~ ~~~~~ (~~~~~ ~~~~~~~ ~~~~~~ ~~~~~~~~~~ ~~~~~~’~~~ ~~~~~ ~~~~ ~~~~~~~, ~~~~ ~~~ ~~~~~~~~), ~~~~~ ~~~’~~~ ~~ ~~~~~ ~~~~~ supportée, et qui ~~ ~~~~~ ~~~~~~~ ~~~~ plaire.\nC’était ~~~~ ~~~~~ ~~~~~~~~~~~, ~~~ ~~~~ ~~~~~. ~~~~~~’~~ ~~~ ~~~~ ~~~~~~~ ~~’~~~ ~~~~ ~~~~ ~~’~~~~~~ ~~~ ~~~~~~~ ~~~~~ ~~~~ ~~~~~~~ ~~~~ ~~~~~~~~ ~~~~~~~~ nocturnes, mais les ~~~~~ ~~~~~~~~~~~ ~~~ ~~~~~ ~~~~ ~~~~~~~~~~~~~~ ~~~~~. ~~~ ~~~~~ ~~’~~~~~~ ~~~’~~ ~~~~~~~ ~~~~~~~, ~~~~~~~~~ ~~~ ~~’~~ ~~~~~~~ ~~~~ ~~~~ comme ~~~ ~~~~~~ jour, ~~~~~ ~~ ~~~ ~~~~~ plus et moins ~~~’~~~ ~~~~~~ ~~~~~, ~~~~~~ ~~~~ ~~~~ ~~~~~~~~~ ~~~ ~~~~~~~~~~~~~~ ~~~ ~~~~~ ~~~ ~~~~~~, ~~~~~~, ~~~ ~~~~~~~~~~~~~~~ ~~~~ ~~~~~~~, ~~~~ ~~~~~~~, ~~~~ ~~~~~, ~~~~ ~~~ ~~~ ~~~~~~~~~~~~~~ ~~~~ sur le cliché ~~~~-~~~~~. ~~~~~ ~~~~ ~~~~~~~~~ ~~~ ~~~~ ~~~~~~ ~~~’~~~~~, ~~~ ~~~~~~~~~ ~~~~~. ~~~ ~~~~~ ~~~’~~~ ~~~~ ~~~ ~~~~ ~~~ ~~~~~~~, ~~~~~ ~~~~ ~~~~~. ~~~ ~~ ~~ ~~~~ ~~~~~~~~~~ de la présence ~~~~ ~~~~~~~ ~~~~~~~~~ ~~~~ ~~~~~~~~ ~~ ~~~~~~~~ ~~~~~ ~~~ ~~~~~~~~~~. ~~~ moins ~~~~~ ~~~ plus ~~’~~~~ ~~~~ ~~~~~~~~~~ ~~~~ ~~~~~~~~~ ~~~~~~~~, ~~~ ~~~~~~~ (~~~ “~~~~~~ ~~’~~~-~~~~~~~~”), ~~’~~~~ le principe même ~~~ ~~’~~~~, ~~~ ~~~ ~~~ ~~~~ ~~~ ~~’~~~~~~~, ~~~~~ ~~~ ~~~~~ ~~~~~ ~~~ ~~~~~~ ~~~~ ~~~~~~~~. ~~’~~~~ ~~~ ~~~~~ ~~~~ ~~~~~~~~~ ~~~~ ~~~~ ~~~~~~ ~~~ ~~~~ ~~~~~~~ nous sont le ~~~~~ ~~~~~~~~~~. ~~ ~~~~ ~~~ ~~~~~~~~~~~~~~ ~~~~ ~~~~ ~~~~~~~, ~~~ ~~~~~~~~~ ~~~~~ ~~~~, ~~~~ ~~~~~~ ~~~~~~~~~~~ ~~~~~~~~~~~~~ ~~~~~ ~~~~~~ (~~~ ~~~~~~ ~~~~~~ ~~~ plaisir).\nLe ~~~~~~ ~~~~~~~ ~~’~~~~~~ écarté dans un ~~~~~~, ~~ ~~~ ~~~~~~~~~~ ~~~ ~~~~~~~~ ~~~~~~~~ ~~~ ~~~~~~~, ~~~~~~ ~~~ ~~~~~~~~~~, ~~~~~~~~~ ~~~ ~~~~~~~~~. ~~~~~~~-~~~-~~~~~~ ~~~~~~~~~ ~~~~~~ ~~~~ ~~ ~~~~~~~ ~~~~, ~~~~~~~~~~ ~~~’~~~ ~~~ ~~’~~~~~~~~~~~ ~~ jamais dans l’obscurité ~~~ ~~~~~~~~ ~~~~~~~~. ~~~ ~~~~~~~~ ~~~ ~~~ ~~~~~ ~~~~~~~~~ ~~~ ~~~~~~~~ ~~~~~~ ~~~ ~~~~~, ~~~ ~~~~~~ ~~~~ ~~~~~~~~~~~ ~~~~~ ~~~~~~~~ ~~~ ~~~~~ ~~~~ ~~~~~~~~~ ~~~ ~~~~~~ ~~~ théâtre, de nos ~~~~~~, ~~~ ~~~~ ~~’~~~~~~~~~~~~ ~~~~~~~ ~~~~~ ~~~~~~~~, ~~~~~~~ ~~~ ~~~~~~~, ~~~ ~~~~~~~~~, ~~’~~~~~~ ~~~~~, ~~~~~ ~~~ ~~~~~~~~ ~~~ ~~~~~~~~~~~~~. ~~’~~~~~~ ~~~ ~~~ ~~~~~~ : ~~~~~~ ~~~ ~~~~~~~~~~~ ~~~ promenade. Je m’étonnais ~~~~~~~~ ~~~~ ~~~~~~~ ~~~~ ~~~~~~~ ~~~~ ~~~~~. ~~~~~ ~~’~~~~, ~~~~~ ~~~~~~ : ~~~~~ ~~~ ~~~~~, ~~~~~ ~~~ ~~~~~, ~~~~~ ~~~ ~~~~~~~~, ~~~~~ ~~~ ~~~~~~~~, ~~~~~ ~~’~~~~~~~~~~~~~ ~~~ ~~’~~~~~~, trop de regrets, ~~~~~ ~~~ ~~~~~~ ; ~~~ ~~~~~~~~~, ~~~ ~~~~~~~~~ ~~~~~~, ~~~ ~~~~~~~~~. Augustin, ~~~ ~~~ ~~~~~~~ ~~~~ là. ~~~~~, ~~~~~~ ~~~ ~~~~ ~~~~~~, ~~~~ ~~~~ ~~~~~~~~~~~~ ~~~~~ ~~~~-~~~~~. ~~~~ choses sont, le monde est, ~~~ ~~~~~~~~~~~~, ~~~ ~~~ ~~~~~~ ~~~~~~~~~~, ~~~~ ~~~~ ~~~~~~~ ~~~~~~ ~~’~~~~, ~~~~~ ~~~ ~~~~~~~~~~ ~~~~~ ~~~~~~ ~~~ ~~~~~, ~~~ ~~~~~ ~~~~~~~~~ ~~~~~~~~~~~~~~~ ~~~~~ ~~’~~~~~~~~~~, ~~~~~ prétexte de faire ~~~~~~~ ~~~ ~~~~~~.\nvoir l’entrée du jeudi 11 juillet 2019 et son image dans Le Jour ni l’Heure


Miro (meziant) - Wikipedia\nMiro (bet anvet Democracy Player pe DTV a-raok) a zo ur poellad evit ar skinwel dre internet, diorroet eo gant ar Participatory Culture Foundation. Ar meziant a c'hell pelgargañ videoioù ezotomatikel adalek "chadennoù" diazezet war RSS, ha merañ anezho. Diazezet eo war XULRunner hag ur meziant dieub hag open source.\nKavout a reer Miro war GNU/Linux, Mac OS X ha Windows. Stroller RSS, un arval BitTorrent ha VLC media player (pe Xine dindan GNU/Linux). Miro a zo ul lodenn eus ar savenn Democracy TV Plateform, gant Broadcast Machine ha Video Bomb da skouer.\nAdtapet diwar « https://br.wikipedia.org/w/index.php?title=Miro_(meziant)&oldid=1482293 »\nDernière modification le 5 Ebr 2013, à 00:14


Kement ha "N'eus dazeilad ebet" e talvez ar bomm saoznek There is no alternative (a vez berraet e TINA peurliesañ).\nUr frazenn distaget alies gant ar bolitikourez virourez Margaret Thatcher pa oa-hi pennmaodiernez Breizh-Veur eo, da embann ne oa dibab ebet nemet he hini e-keñver politikerezh kevredigezhel.\nAstennet eo bet ster al lugan-se war tachennoù an armerzh, pa dalv n'eus hent ebet da ziorroadur ar c'hevredigezhioù arnevez nemet ar gevalaouriezh frankizour, ar marc'hadoù digor, ar c'henwerzh digor hag ar bedeladur kevalaour.\nGant ar prederour ha kevredadour saoz Herbert Spencer (1820-1903) e voe arveret da gentañ en e levr Social Statics ("Ar savoniezh kevredigezhel", 1851) \nDa heul he disklêriadur e voe graet "Tina" eus Margaret Thatcher gant Norman St John-Stevas, Baron St John of Fawsley — a oa mirour ivez, hag e penn Breudoù Breizh-Veur (Houses of Commons) — ha gant he enebourien. Gant "Tina" e voe lamet e garg digant ar baron e 1981.\nEr frazenn-se eo dastumet, gouez da Jean Ziegler, ar gevalaouriezh a ren ar bed a vremañ. En e levr Les nouveaux maîtres du monde (2002), e lavar eo lugan an trede galloud hollveliek, goude ar volchevikouriezh hag an naziouriezh. Hervez Noam Chomsky, « en em gannañ ouzh “Tina”, zo enebiñ ouzh he c'hrog war ar speredoù ha n'haller ket he c'heñveriañ gant kampoù-bac'h pe ar goulag » rak un « gostezenn-enebiñ a zo ouzh bedhollekaat an armerzh er bed.»\n(fr) Alternatives économiques\n↑ SPENCER Herbert, Social Statics, Scholarly Publishing Office, University of Michigan Library, 2006, ISBN 978-1-4255-6004-1 (en)\nAdtapet diwar « https://br.wikipedia.org/w/index.php?title=There_is_no_alternative&oldid=1825452 »


Ar stêr Crati, 91 km dezhi, eo brasañ stêr Calabria, ha trede brasañ Su Italia, war-lerc'h ar stêrioù Volturno ha Sele. En Henamzer e oa « Crathis » (Κρᾶθις) hec'h anv.\nEieniñ a ra ar stêr Crati e menezioù Sila, e kumun Aprigliano, en ul lec'h anvet Timpone Bruno, en ul lec'h a zo 1 742 m a uhelder, ha diskenn alese war-du Cosenza. Eno e kember gant ar stêr Busento, war he lez kleiz, ha daougementet he ledander. Goude e tremen ar stêr Crati dre ur blaenenn vras, traonienn Crati, m'en em gav gant un toulladig adstêrioù war he lez dehoù: ar stêrioù Arente, Duglia, ha Mucone dreist-holl, ha gwazhioù anvet Finita, Turbolo, Cucchiato, Campagnano, Mavigliano ha Settimo. Pelloc'h e tegouezh e Tarsia, ma'z eus bet savet ur stankell d'ober lenn Tarsia. Pa deu e-maez al lenn e red war-du ar biz ma kej gant ar stêrCoscile, war he lez kleiz, ur pemp kilometr diouzh pleg-mor Taranto. Goude-se, etrezek ar reter, e tremen dirak hengêrioù Sybaris ha Thurii.\nAberiñ a ra e pleg-mor Taranto e-kichen porzh Corigliano Calabro.\nKumunioù ma tremen[kemmañ | kemmañ ar vammenn]\nBelsito, Bisignano, Castiglione Cosentino, Cerisano, Cosenza, Lappano, Lattarico, Luzzi, Montalto Uffugo, Paterno Calabro, Rende, Rose, Rovito, Tarsia, Terranova da Sibari, Cassano all'Ionio, Corigliano Calabro e Torano Castello.\nAdtapet diwar « https://br.wikipedia.org/w/index.php?title=Crati&oldid=1863237 »\nKemmoù diwezhañ degaset d'ar bajenn-mañ d'an 14 Gen 2020, da 11:34.